Pilihan Makanan Pun Boleh Jadi Sebab Tekanan Darah Rendah? Kena Tukar Diet!

Mungkin tanpa kita semua sedar, sebenarnya wujud beberapa jenis makanan penyebab darah rendah yang berbahaya buat penderita penyakit ini.

Untuk pengetahuan anda, fenomena ini dinamakan sebagai
Postprandial Hypotension
di mana tekanan darah menurun selepas makan atau minum.

Persoalannya, apakah ia dan adakah ia berbahaya? Selain itu, wujudkah jenis makanan penyebab darah rendah? Jom teruskan membaca artikel untuk tahu!

Apa itu
Postprandial Hypotension?

Apabila tekanan darah menurun secara mendadak setiap kali lepas makan atau minum, kondisi ini dikenali dengan nama saintifik sebagai
Postprandial Hypotension
.

Kebiasaannya, ia selalu berlaku kepada
golongan lanjut usia
 dan boleh menyebabkan pening kepala atau lebih teruk lagi pitam dan membawa kepada komplikasi serius.

Sekiranya ia berlaku, anda mungkin akan mengalami simptom yang dinamakan
Syncope
– hilang sedar
akibat tekanan darah menurun secara mendadak
.

Sebenarnya, ia bukan sahaja boleh terjadi akibat makanan atau minuman malah wujud juga beberapa kondisi lain yang menyumbang kepada masalah ini termasuklah:

Dehidrasi

Kehamilan

Penyakit jantung

Penyakit tiroid

Kekurangan folat

Kekurangan vitamin B-12

Namun sesuai dengan tajuk artikel ini, kami akan kupaskan lebih lanjut lagi mengenai makanan penyebab darah rendah dan bagaimana untuk mengelakkannya.

Apa punca
Posprandial Hypotension?

Selain daripada beberapa punca yang telah kami senaraikan di atas, ketahuilah bahawa terdapat satu punca lain lebih membimbangkan iaitu makanan penyebab darah rendah.

Selepas waktu makan, usus anda akan memerlukan masa dan darah yang secukupnya bagi membolehkan
organ ini mencernakan apa yang sudah masuk ke dalam perut.

Kebiasaannya, degupan jantung akan meningkat pada usus ketika ini lantas menyebabkan tekanan darah juga meningkat bagi memudahkan proses pencernaan.

Namun jika wujud sebarang masalah pada sistem saraf autonomik, maka degupan jantung anda tidak akan meningkat dan begitu juga tekanan darah anda.

Kesannya, usus anda yang memerlukan lebih banyak darah untuk proses pencernaan, sekali gus akan menyebabkan darah kurang mengalir pada kawasan tubuh badan lain.

Ini seterusnya mengakibatkan tekanan darah rendah.

Berikut adalah antara golongan yang lebih cenderung mengalami kondisi ini:

Golongan lanjut usia

Pesakit diabetes

Pesakit parkinson

Pengambilan ubatan tertentu

Apa contoh makanan penyebab darah rendah?

Seperti mana yang kami telah nyatakan di atas tadi, perbuatan makan dan minum mungkin boleh menyebabkan
kondisi tekanan darah menjadi rendah
.

Ini seterusnya pasti akan menimbulkan tanda tanya sama ada wujudkah beberapa jenis makanan yang berpotensi menjadi makanan penyebab darah rendah.

Hakikatnya, tidak wujud sebarang senarai makanan penyebab darah rendah kerana semua jenis makanan dan minuman berisiko menyebabkan kondisi ini berlaku.

Pun begitu, ramai pakar perubatan dan pemakanan percaya bahawa simptom boleh jadi lebih teruk jika kalian mengambil
karbohidrat
 dan
alkohol
.

Bagi mengelakkan ia berlaku dan berulang, maka anda mungkin boleh cuba kurangkan pengambilan karbohidrat dan
alkohol
 serta dapatkan pandangan doktor.

Apa contoh makanan pencegah darah rendah?

Baiklah, sekarang kita semua sudah tahu bahawa mungkin tidak wujud sebarang jenis makanan penyebab darah rendah ekoran ia adalah masalah sistem saraf.

Namun, kalian harus tahu bahawa dengan amalan pemakanan yang betul juga kita sebenarnya
mungkin boleh mencegah tekanan darah rendah
 ini daripada terus menghantui.

Antara contoh makanan pencegah darah rendah yang anda boleh ambil adalah:

Garam
: Makanan bergaram mungkin boleh meningkatkan tekanan darah

Kafein
: Minuman berkafein juga boleh meningkatkan tekanan darah

Folat
: Terlalu sedikit folat boleh membawa kepada anemia yang boleh menjurus kepada masalah ini

Vitamin B-12
: Terlalu sedikit vitamin B-12 juga mendorong kepada anemia yang turut menjurus kepada masalah sama

Air kosong
:
 Ia bertujuan mengelakkan dehidrasi
 yang merupakan salah satu punca tekanan darah rendah

Selain daripada pengambilan makanan dan minuman yang betul, apa lagi kalian boleh buat untuk elak kondisi
Postprandial Hypotension
 ini?

Apa perlu buat jika alami darah rendah?

Sehingga kini, masih belum wujud sebarang rawatan atau ubatan tertentu untuk merawat masalah tekanan darah rendah selepas waktu makan ini.

Disebabkan itu, adalah wajar untuk kalian melakukan tip-tip berikut bagi mengelakkan ia daripada terus berlaku dan berulang kepada anda:

Minum air kosong sebelum makan

Makan dalam kuantiti lebih kecil

Kurangkan pengambilan karbohidrat

Kurangkan pengambilan alkohol

Berehat selepas waktu makan

Konklusinya, mungkin tidak wujud sebarang senarai makanan penyebab darah rendah melainkan karbohidrat dan alkohol yang boleh buat simptom lebih teruk.

Oleh itu, sentiasa berkomunikasi dan berkonsultasi dengan doktor tentang diet pemakanan anda
sekiranya menghidap kondisi tekanan darah rendah
.


Pembaikan Hernia Femoral

Definisi

Apa itu Pembaikan Hernia Femoral?

Pembaikan hernia femoral atau buang hernia femoral adalah prosedur bagi merawat hernia femoral. Hernia femoral merupakan keadaan biasa yang berlaku disebabkan oleh kelemahan pada dinding abdomen anda, berdekatan dengan terowong femoral. Jika dibiarkan tanpa rawatan, hernia femoral boleh menyebabkan komplikasi yang serius.

Titik lemah boleh terjadi dalam lapisan otot pada dinding abdomen anda, menyebabkan kandungan di dalam abdomen anda ditolak keluar melalui titik lemah tersebut. Hal ini akan menghasilkan benjolan yang dipanggil hernia.

Hernia femoral boleh berlaku pada lubang di dinding abdomen anda yang mana arteri dan vena femoral melalui lubang tersebut daripada abdomen ke dalam kaki anda.

Hernia boleh jadi berbahaya kerana usus anda atau struktur lain di dalam abdomen anda boleh terperangkap dan bekalan darah mereka boleh terhenti (hernia yang tersepit)

Mengapa Pembaikan Hernia Femoral dilakukan?

Hernia femoral boleh dibaiki melalui pembedahan untuk menolak kembali benjolan ke dalam tempat asal dan memperkuatkan dinding abdomen yang lemah.

Tidak seperti beberapa jenis hernia yang lain, rawatan bagi hernia femoral selalunya akan terus disarankan kerana hernia jenis ini berisiko tinggi untuk berlakunya komplikasi.

Komplikasi yang boleh berlaku akibat hernia femoral termasuk:

Sekatan – yang mana sebahagian daripada usus tersekat di dalam terowong femoral, menyebabkan mual, muntah dan sakit perut serta benjolan yang sakit pada lipatan peha.

Tersepit – yang mana sebahagian daripada usus terperangkap dan bekalan darah usus terhenti; keadaan ini memerlukan pembedahan kecemasan dalam masa beberapa jam sahaja untuk membebaskan tisu yang terperangkap dan mengembalikan semua bekalan darahnya agar ia tidak mati.

Fahami Risiko-risikonya

Apakah risiko bagi Pembaikan hernia femoral?

Walaupun pembedahan akan membuang hernia dan menghalang sebarang komplikasi serius, terdapat juga peluang bagi hernia ini berulang semula selepas pembedahan.

Komplikasi lebih cenderung terjadi jika anda berumur lebih daripada 50 tahun atau anda mempunyai penyakit lain, seperti penyakit jantung atau masalah pernafasan.

Pembaikan hernia femoral adalah pembedahan rutin yang mempunyai sedkit risiko, walaupun hanya lebih kurang 1% sahaja hernia akan berulang selepas pembedahan.

Komplikasi lain bagi hernia femoral yang jarang berlaku termasuk:

Benjolan terbentuk di bawah lukaan;

Susah untuk kencing;

Vena femoral (yang mana melalui terowong femoral) cedera atau menjadi sempit;

Cedera pada usus;

Kelemahan sementara pada kaki;

Cedera pada saraf, menyebabkan sakit atau kebas di kawasan lipatan peha;

Penting untuk anda memahami risiko dan komplikasi sebelum menjalani prosedur ini. Sekiranya anda mempunyai sebarang soalan, sila berjumpa doktor atau doktor bedah anda untuk maklumat lanjut.

Proses

Bagaimana Persedian untuk Pembaikan Hernia Femoral?

Pelbagai teknik anestesia boleh dilakukan. Anda mesti berbincang dengan doktor anda mengenai ubat yang sedang anda ambil, alahan atau sebarang keadaan kesihatan anda dan sebelum menjalani pembedahan, anda akan berjumpa dengan ahli anestetik dan merancang kaedah anestetik anda bersama. Penting untuk anda mengikut semua arahan mengenai bila perlu berhenti makan dan minum sebelum pembedahan.

Anda harus diberi arahan yang jelas untuk diikuti sebelum menjalani pembedahan, termasuk sama ada anda boleh makan apa-apa sahaja beberapa jam sebelum pembedahan. Bagi kebanyakan kes, anda perlu mula berpuasa lebih kurang enam jam sebelum prosedur anda. Anda mungkin boleh minum cecair, seperti kopi, sehingga beberapa jam sebelum pembedahan anda.

Apa yang terjadi semasa Pembaikan Hernia Femoral dilakukan?

Pembedahan biasanya akan mengambil masa 45 minit.

Doktor bedah anda akan melakukan bukaan terus di atas benjolan atau sedikit tinggi ke atas dan akan membuang ‘kantung hernia.’ Doktor bedah akan mengecilkan lubang (terowong femoral) di mana kandungan abdomen boleh lalu melalui lubang ini, menggunakan jahitan atau jaring sintetik.

Jika anda ada sebarang soalan atau kebimbangan, sila berjumpa doktor atau doktor bedah anda untuk maklumat lanjut.

Pemulihan

Apakah yang terjadi selepas Pembaikan Hernia Femoral?

Anda boleh pulang ke rumah pada hari yang sama.

Anda harus meningkatkan langkah berjalan anda secara perlahan-lahan pada beberapa hari pertama.

Anda boleh kembali ke tempat kerja selepas satu atau dua minggu, bergantung kepada jenis pembedahan dan pekerjaan anda.

Bersenam secara berkala dapat membantu anda untuk kembali melakukan aktiviti normal secepat yang boleh. Sebelum mula bersenam, dapatkan nasihat doktor terlebih dahulu.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Inginkan Seks Oral Lebih Selamat? Ini Antara Dua Pilihan Buat Anda

Untuk memastikan hubungan seks oral lebih selamat dan terjamin, anda digalakkan untuk menggunakan dental dam atau kondom. Tetapi adakah ia selamat?

Ikuti penjelasan Hello Doktor ini.

Untuk mendapatkan lebih banyak info tentang Kesihatan Seksual, sila dapatkannya
di sini.

Adakah seks oral lebih selamat?

Seks oral mungkin lebih selamat berbanding seks faraj atau anal berkaitan HIV/AIDS.

Walau bagaimanapun, jika anda tidak mengamalkan keselamatan seks, anda masih berisiko mendapat penyakit kelamin (STD) lain seperti CMV, gonorhea, hepatitis B, herpes, sifilis dan HPV.

Jika anda inginkan keselamatan yang pasti, anda perlu menggunakan dental dam atau kondom semasa seks oral.

Penggunaan dental dam?

Dari namanya, dental dam pada awalnya digunakan di dalam prosedur gigi untuk melindungi tekak.

Ia adalah sejenis bahan kecil berbentuk segi empat sama yang diperbuat dari getah.

Ia berfungsi sebagai dinding antara mulut dan alat kelamin. Ia membantu anda mengelakkan dari bersentuh dengan cecair badan pasangan anda yang mungkin mengandungi
penyakit kelamin (STD)
.

Baca juga:

Bagaimana ingin menggunakan dental dam dengan betul?

Ia harus digunakan untuk melindungi bahagian badan yang akan terlibat dalam seks oral.

Untuk membuatkan ia berasa lebih baik, letakkan pelincir berasaskan air di atas kuling pasangan anda. Nada boleh menyelitkannya mengikut bentuk bahagian badan untuk rasa yang lebih realistik.

Bagaimana ingin membuat dental dam sendiri?

Ambil kondom yang tidak digunakan, potong bermula dari bahagian hujungnya sehingga ke pangkal untuk mendapatkan getah berbentuk segi empat sama untuk digunakan sebagai dental dam.

Jika anda tidak mempunyai kondom, gunakan pembalut plastik yang tidak boleh digunakan di dalam gelombang mikro (non-microwavable) dan potong mengikut bentuk dan saiz yang anda inginkan.

Bagaimana ingin menggunakan kondom untuk seks oral?

Jika menggunakan dental dam untuk melindungi mulut dirasakan susah, anda boleh hanya gunakan kondom.

Walau bagaimanapun, sila pastikan anda tidak menggunakan kondom yang mengandungi spermisida (pembunuh sperma) kerana rasanya adalah teruk dan ia boleh membuatkan lidah anda kebas.

Jika anda tidak suka rasa getah,
gunakan kondom berperisa
.

Pastikan anda tidak menggunakan produk makanan berasaskan minyak bersama kondom sebagai pelincir. Minyak tersebut mungkin bertindak balas dengan getah dan merosakkan kondom tersebut sehingga menjejaskan perlindungannya.

Selain itu, sila lihat label pelincir dengan teliti untuk mengetahui sama ada ia selamat untuk kegunaan dalaman.

Sesetengah pelincir mengandungi gula yang mungkin selesa bagi lelangit tetapi boleh menyebabkan ketidakseimbangan kadar ranggi dan jangkitan faraj.

Bahkan permainan seks juga memerlukan kondom untuk memastikan ia bersih. Jika anda ingin memberikannya kepada pasangan anda, sila gunakan kondom baru.

Jika anda tidak ingin menggunakan kondom pada
permainan seks
atau anda tidak ingin berkongsi dengan orang lain, adalah penting untuk membersihkannya dengan sempurna sebelum dan selepas setiap kali penggunaan.


Kenapa Ibu Bapa Tak Boleh Bagi Anak Makan Ubat Batuk Sembarangan?

Sebagai ibu bapa, anda tidak boleh memberikan
ubat batuk kanak kanak
 kepada anak yang berumur 6 tahun dan ke bawah dengan sewenang-wenangnya. Apakah alasannya?

Untuk mendapatkan lebih banyak informasi tentang Keibubapaan, klik
di sini
.

Bolehkah saya beri anak makan
ubat batuk kanak kanak
?

Sebenarnya, normal untuk kanak-kanak berumur 6 tahun dan ke bawah mengalami demam sebanyak 6-8 kali setiap tahun. Namun, ibu bapa yang prihatin pasti akan
berasa risau akan kesihatan anak

mereka.

Tambahan pula, demam dalam kalangan kanak-kanak selalunya akan menyebabkan
batuk dan selesema
 yang agak teruk. Kasihan mereka jika dibiarkan tanpa rawatan!

Sebagai ibu bapa, sudah pasti anda inginkan yang terbaik untuk anak anda. Walau bagaimanapun, sebelum anda membeli
ubat batuk kanak kanak
 yang dijual di farmasi, fikir dengan teliti terlebih dahulu.

Terdapat beberapa kajian yang telah dijalankan untuk mengenal pasti keberkesanan penggunaan
ubat batuk budak
 di bawah umur 2 tahun.

Semua kajian yang dijalankan sejak tahun 1985 telah membuktikan bahawa kanak-kanak sebenarnya tidak memerlukan ubat untuk

melegakan batuk
.

Selain itu, kajian-kajian tersebut juga mendapati bahawa pemberian
ubat batuk budak
 sama sahaja seperti memberikan anak anda makan sebiji gula-gula.

Sebenarnya, kanak-kanak akan sembuh seiring dengan masa.

Ubat batuk budak
 hanya bertindak sebagai plasebo dan kanak-kanak yang mengalami
 demam sederhana dengan suhu di bawah 38°C
 (100.4 °F) tidak perlu dirawat dengan
ubat batuk kanak kanak
.

Demam merupakan hasil daripada tindak balas badan anak anda melawan jangkitan!

Oleh itu, pastikan anda memeriksa dahulu label pada ubat yang ingin anda beli. Elakkan daripada membeli sebarang ubat yang mungkin tidak sesuai diambil oleh kanak-kanak yang berusia 4 tahun dan ke bawah.

Kenapa tidak boleh beri anak makan
ubat batuk budak
?

Apabila anda memberikan
ubat batuk kanak kanak
 kepada si manja, anda perlu tahu bahawa ubat tersebut mungkin boleh membawa lebih banyak keburukan daripada kebaikan.

Sebagai contoh, ubat batuk si kecil yang mengandungi
dextromethorphan
boleh menyebabkan pelbagai kesan sampingan seperti pening kepala, mengantuk, mual dan muntah.

Ubat yang dibeli di farmasi
 tanpa sebarang preskripsi juga boleh memudaratkan si kecil jika:

Ubat tersebut diambil dengan dos yang berlebihan

Ubat batuk kanak kanak
 diambil terlalu kerap

Menggunakan lebih daripada satu ubat dengan bahan yang sama

Selain itu, jangan berikan anak anda ubat yang dirumus khas untuk orang dewasa! Ubat untuk orang dewasa mempunyai dos yang lebih tinggi dan bahaya jika diambil oleh kanak-kanak.

Kebanyakan ubat-ubatan yang terdapat dalam pasaran tidak diuji keberkesanannya terhadap kanak-kanak. Oleh itu, keberkesanan ubat-ubat ini terhadap kanak-kanak tidak dapat dipastikan oleh doktor.

Oleh yang demikian, ibu bapa yang mempunyai
anak di bawah umur 2 tahun
 digalakkan untuk segera membawa anak mereka yang demam berjumpa dengan doktor.

Pastikan mereka selamat jika masih perlu makan ubat!

Kadangkala, mereka masih perlu mengambil ubat

jika gejala sudah bertambah teruk
. Namun, ibu bapa perlu lebih berwaspada sebelum memberikan anak mereka ubat!

Pastikan anda memeriksa
tarikh luput ubat
 tersebut sebelum membeli

Pastikan ubat yang diambil selamat

Dapatkan konsultasi dan pemeriksaan doktor terlebih dahulu

Jangan gunakan lebihan ubat yang terdapat di rumah. Jika ada, buang ubat tersebut dan jangan simpan terlalu lama

Jangan berikan anak anda ubat milik orang lain

Jangan berikan anak anda ubat untuk orang dewasa

Periksa ubat yang anda beli di farmasi. Jangan membeli ubat yang telah terdedah atau tercemar

Anak anda mungkin tidak perlu ambil ubat batuk!

Demam merupakan perkara yang biasa
 terjadi dalam kalangan kanak-kanak.

Jika simptom-simptom tersebut tidak mengganggu mereka, maka rawatan mungkin tidak diperlukan.

Tambahan pula, ramai kanak-kanak yang masih boleh bermain seperti biasa walaupun mereka mengalami demam.

Bawa anak anda berjumpa dengan doktor jika
si manja sukar tidur
 ataupun mengalami batuk yang teruk akibat demam.

Penggunaan alat semburan hidung juga efektif?

Terdapat alat semburan hidung dalam pasaran yang
berkesan bagi mencegah jangkitan kuman atau alahan
. Apabila alat ini digunakan,
gejala seperti batuk, demam dan selesema dapat dielakkan
.

Alat ini hanya boleh digunakan bagi mereka yang berumur
 6 tahun dan ke atas sahaja
.

Selain itu, terdapat alat semburan hidung yang
bebas bahan aktif dan pengawet
. Alat seperti ini selamat digunakan
tanpa sebarang kesan sampingan!

Bagaimanakah alat semburan hidung boleh melegakan gejala-gejala rinitis?

Membentuk lapisan pertahanan di dalam hidung

Melembapkan dan menyokong fungsi hidung

Berkesan dalam menangani gejala-gejala rinitis alahan

Ibu bapa yang ingin mencuba alternatif
 lain selain daripada
ubat batuk kanak kanak
 digalakkan untuk mencuba alat semburan hidung yang bersesuaian.
Pastikan anak anda berusia 6 tahun dan ke atas sebelum menggunakan alat ini!

Semoga perkongsian ini memberi manfaat kepada anda.


Mengapa Susah Betul Nak Tidur Ni!

“Aduh, tadi mengantuk, sekarang kenapa tak boleh lelap pulak!”, keluh Andy. Ini merupakan keluhan yang biasa kita dengar daripada individu yang mengalami masalah yang sama pada waktu malam. Apa masalahnya? Ikuti artikel ini untuk mengetahui maklumat selanjutnya.

Peranan Komponen Biologi

Kitaran tidur dipantau oleh dua komponen biologikal utama iaitu ritma sirkadian (circadian rhythm) dan kitaran tidur-jaga (tekanan homeostasis). Ritma sirkadian mengawal selia tahap kesedaran melalui jam biologi (JB) individu. Sebagai contoh, pada waktu siang kita cenderung untuk berjaga manakala pada waktu malam, kita cenderung untuk berehat. Aktiviti sistem ini tidak sekata sepanjang hari dan ia bergantung kepada faktor persekitaran seperti kehadiran cahaya dan pemakanan individu.

Aktiviti ritma sirkadian boleh bervariasi mengikut keadaan semasa, sebagai contoh jika anda mempunyai banyak kerja untuk diselesaikan. Dalam situasi tersebut, ritma sirkadian akan memberikan sejumlah tenaga melalui hormon kortisol untuk anda meneruskan kerja anda. Namun, adakah anda akan terus berjaga sehingga kerja anda siap? Jawapannya adalah ia bergantung kepada tahap keperluan anda untuk tidur.

Ini kerana ia juga dikawal selia oleh kitaran tidur-jaga. Sistem ini akan memantau keperluan dan mengawal selia keamatan tidur. Semakin lama anda berjaga, semakin kuatlah keinginan untuk melelapkan diri, mengakibatkan bertambah lamalah durasinya. Ia beroperasi sebagai jam randik semula jadi dan jika tiba masa kritikal, akan tinggi kemungkinan untuk anda terlelap. Anda pernah tersengguk ketika belajar pada waktu malam? Itulah salah satu contoh peranan yang dimainkan oleh kitaran ini.

Fenomena
Second Wind

Walaupun ia bukan merupakan terma yang diketahui ramai, fenomena
second wind
 adalah merupakan fenomena biologikal yang sering dihadapi oleh setiap individu terutamanya mereka yang suka menggunakan peranti mudah alih sebelum melelapkan diri. Ia merupakan situasi di mana walaupun anda berasa penat, namun pada masa yang sama, anda berasa cergas dan sukar untuk terlelap pada waktu malam.

Jam biologi dikawal selia oleh pelbagai jenis organ namun salah satu struktur penting yang menyumbang kepada rasa ingin tidur adalah kelenjar
pineal
. Kelenjar
pineal
akan merembeskan sejenis hormon yang dipanggil melatonin. Ia merupakan antioksidan semula jadi yang dapat menghindarkan kerosakan sel badan oleh sel-sel oksidan. Menurut pakar, mereka yang tidur 7 ke 8 jam sehari akan mempunyai kulit yang licin, otak yang cerdas dan kelihatan awet muda.

Tahap hormon melatonin yang tinggi dikaitkan dengan perasaan mengantuk. Faktor penting dalam memastikan tahap melatonin berada pada paras yang baik adalah ketidakhadiran cahaya. Jika anda berada di dalam bilik yang terang atau menggunakan telefon pintar, rembesan melatonin akan berkurangan.

Rembesan melatonin ini akan memuncak pada sekitar jam 12 tengah malam. Selepas itu, tahap rembesannya akan menurun perlahan-lahan dan rembesan hormon kortisol akan meningkat. Kortisol adalah merupakan hormon
stres
 yang dikaitkan dengan keupayaan individu untuk bangun.

Sebab itulah jika anda aktif pada sekitar jam 12 tengah malam, anda akan berasa tidak mengantuk. Ia merupakan kesan daripada penurunan rembesan melatonin dan peningkatan rembesan kortisol. Fenomena ini dipanggil “
second wind
“.

Konklusi

Bagi memastikan kesihatan diri berada pada tahap maksima, tidur perlu dijaga. Ia adalah merupakan salah satu komponen penting yang boleh mempengaruhi kelanjutan usia. Fenomena
second wind
 boleh diatasi dengan mengamalkan tabiat tidur yang baik seperti tidur pada awal waktu, jaga kebersihan tempat tidur dan menghindari sumber cahaya seperti telefon pintar 1 jam sebelum tidur.


Kacip Fatimah Bukan Untuk 'Ketat' Saja, Tapi Ada 6 Manfaat Lain Buat Kaum Hawa!

Kacip Fatimah atau Labisa Pumila adalah tumbuhan herba
 yang tumbuh di hutan.

Ia juga dikenali dengan pelbagai nama lain seperti Selusoh Fatimah, rumput Siti Fatimah dan akar Fatimah.

Secara tradisionalnya, manfaat Kacip Fatimah adalah untuk kesihatan wanita seperti mereka yang mengalami masalah sistem pembiakan (reproduktif), masalah seksual, tekanan dan sembelit.

Di pasaran, ia biasanya diproses dalam pelbagai bentuk seperti minuman, kapsul dan serbuk. Ingin tahu khasiat dan manfaat Kacip Fatimah? Baca selanjutnya!

Manfaat Kacip Fatimah

#1. Menguatkan dan menyembuhkan faraj

Pil Kacip Fatimah menguatkan
sistem pembiakan wanita
 dan digunakan sebagai bantuan mengetatkan faraj.

Fitoestrogen (
phytoestrogen
) pada Kacip Fatimah menyembuhkan saluran pembiakan, dinding faraj dan tisu faraj.

Ia menjadikannya lebih kuat dan ketat
.

Khasiat Kacip Fatimah #2. Melegakan otot faraj

Ekstrak Kacip Fatimah boleh menyembuhkan tisu faraj terutama selepas bersalin.

Wanita biasanya akan mengalami kesakitan dan dinding faraj lebih luas selepas melahirkan anak.

Jadi, khasiat Kacip Fatimah boleh membantu menyempitkan dinding faraj selepas bersalin, menyembuhkan otot perut dan menguatkan saluran faraj.

Selain itu, tumbuhan ini juga boleh menyebabkan fungsi seksual bertambah baik.

Ia meningkatkan testosteron yang menaikkan libido wanita dan juga seks wanita secara semula jadi.

Manfaat Kacip Fatimah #3. Mengimbangi hormon

Ketidakseimbangan hormon boleh menyebabkan perubahan mood, kekeringan faraj, perimenopaus dan masalah menopaus akibat kekurangan estrogen.

Estrogen adalah hormon seks wanita yang mana menyumbang kepada mengekalkan kitaran haid, mengelakkan masalah menopaus dan gejala menopaus.

Keseimbangan hormon estrogen adalah penting bagi sistem pembiakan wanita.

Kacip Fatimah adalah sejenis herba semula jadi yang meningkatkan seks dan suplemen hormon yang baik untuk wanita.

#4. Meningkatkan sistem imun

Kacip Fatimah mempunyai ciri-ciri antioksidan yang tinggi membantu merangsang tindak balas sistem imun di dalam badan.

Sistem imun dipertingkatkan dan dilindungi daripada penyakit.

Kacip Fatimah juga adalah herba antiradang yang menyebabkan tumor dan membunuh sel-sel tumor.

Khasiatnya buat wanita, ia dapat menghalang jangkitan dan membunuh bakteria faraj.

#5. Merendahkan tahap kolesterol

Kacip Fatimah mengurangkan tahap kolesterol tambahan dalam badan dan lemak yang disimpan di dalam arteri.

Ia mengurangkan trigliserida yang merupakan bahan lemak dalam tubuh dan melindungi daripada penyakit jantung.

Manfaat Kacip Fatimah #6. Kemurungan

Kacip Fatimah digunakan sebagai makanan tambahan tekanan untuk mengelakkan simptom menopaus seperti kekeringan faraj, perubahan mood, rangsangan seks yang rendah dan kemurungan.

Peningkatan rembesan hormon estrogen membantu mencegah penyakit reproduktif wanita dan kemurungan.

#7. Melindungi kulit dan rambut

Kacip Fatimah mempunyai keupayaan untuk
mengembalikan kekuatan dan mencegah kerosakan rambut
.

Teh Kacip Fatimah dengan syampu pencuci rambut adalah penyelesaian untuk rambut yang rosak dan krim kulit Kacip Fatimah pula melindungi daripada alergi, ruam dan jerawat.


Penangan COVID-19, Rakyat Malaysia Makin Cakna, Simpan Duit Untuk Situasi Kecemasan

Pandemik COVID-19 yang datang secara tiba-tiba memberikan kejutan kepada rakyat di seluruh dunia. Ramai individu yang tidak amalkan gaya hidup sihat mula merasai kesannya terhadap wang simpanan mereka.

Kini, rakyat Malaysia semakin sedar bahawa mereka perlu bersedia untuk menghadapi kecemasan sebegini pada masa hadapan.

Walaupun begitu, masih ramai lagi rakyat Malaysia yang
tidak mempunyai sebarang simpanan ataupun insurans
 yang boleh mereka gunakan ketika menghadapi saat kecemasan kesihatan.

Ramai rakyat Malaysia yang fikir mereka mungkin tidak akan jatuh sakit dalam masa terdekat.

Namun, apabila pandemik ini melanda, ia telah berjaya membuka mata sesetengah pihak bahawa
penyakit ini boleh menjangkiti sesiapa sahaja.

Rakyat Malaysia mempunyai lebih kesedaran dalam membuat persiapan kecemasan

Menurut Tinjauan Kesihatan dan Morbiditi Kebangsaan (NHMS) 2019, sebanyak 46% rakyat Malaysia tidak mempunyai sebarang bentuk
perlindungan tambahan seperti wang simpanan atau insurans
 untuk penjagaan kesihatan mereka.

Namun, setelah COVID-19 melanda, semakin ramai yang sedar kepentingan wang simpanan kecemasan dan insurans kesihatan.

Menurut tinjauan yang sama, 1 daripada 4 orang rakyat Malaysia akan bertindak meminjam wang daripada ahli keluarga atau rakan-rakan mereka untuk bantu menampung kos perubatan jika mereka terlibat dalam apa-apa kecelakaan.

Ternyata pandemik COVID-19 telah mengubah pandangan kebanyakan rakyat Malaysia.

Kini, mereka semakin bersedia kerana telahpun sedar penyakit sebegini boleh berlaku kepada sesiapa sahaja tidak mengira latar belakang ataupun usia.

Baca juga:

Hikmah Di Sebalik PKP, Kajian Buktikan Orang Malaysia Pilih Amal Gaya Hidup Sihat

Orang ramai memandang serius teknologi teleperubatan

Penggunaan teleperubatan telah dipercepatkan lagi
 disebabkan oleh pandemik COVID-19.

Disebabkan perintah kawalan pergerakan (PKP) tempoh hari, ramai pesakit yang mengelak untuk berjumpa dengan doktor di hospital secara bersemuka.

Oleh itu, menurut Dr. Feisul Idzwan Mustapha, Pakar Perubatan Kesihatan Awam dan Timbalan Pengarah (Penyakit Tidak Berjangkit) di Kementerian Kesihatan Malaysia,

“Banyak hospital terutama sekali hospital swasta telah mula mengimplementasikan penggunaan teleperubatan untuk pesakit mereka. Beberapa hospital kerajaan turut melakukan perkara yang sama.

Servis ini penting supaya doktor dan pesakit dapat berhubung untuk tujuan pemantauan dan konsultasi,” ujarnya.

Penggunaan aplikasi
 Pulse
 oleh Prudential juga mendapat sambutan yang amat menggalakkan oleh orang ramai.

Menurut Eric Wong, Ketua Pelanggan dan Pemasaran Prudential Assurance Malaysia Berhad pula, pengguna merasakan mereka mampu untuk membuat keputusan yang lebih tepat tentang kesihatan jika mempunyai aplikasi seperti ini.

Pengguna aplikasi ini juga boleh membuat pemeriksaan simptom melalui sistem
 chatting
 bersama dengan
artificial intelligence
 (AI) supaya pesakit lebih memahami punca, faktor dan isu yang menyebabkan simptom berlaku.

Tambah lagi, pengguna juga boleh bercakap dengan panel doktor mereka melalui sesi konsultasi
online
yang mereka sediakan melalui aplikasi tersebut.

Penggunaan aplikasi kesihatan dalam kalangan rakyat Malaysia

Menurut Dr. Feisul, bergantung kepada aplikasi kesihatan semata-mata
tidak akan mengubah tabiat kesihatan rakyat Malaysia.

Sebagai contoh, walaupun rakyat Malaysia mempunyai aplikasi kesihatan, mereka tidak semestinya akan bangun pagi dan bersenam setiap hari.

Pada akhirnya, semuanya bergantung kepada sikap individu itu sendiri. Perbahan hanya akan berlaku jika individu tersebut ingin berubah. Aplikasi kesihatan hanyalah pemangkin kepada perubahan tersebut.

Usah fokus hanya pada teknologi semata-mata.

Sikap pengguna dan juga tahap kesihatan serta pemahaman mereka terhadap penggunaan teknologi lebih penting dalam usaha kerajaan untuk memperkenalkan teleperubatan kepada semua.

Pandemik bukan alasan untuk tidak amalkan gaya hidup sihat

Pasca PKP, lebih ramai rakyat Malaysia juga didapati telah
mengamalkan senaman dan gaya hidup sihat.
 Malah, kebanyakan individu memilih untuk bersenam di rumah kerana ingin mengekalkan penjarakan sosial.

Dr Feisul juga mengulas, hampir 88.8% responden berpendapat bahawa bersenam boleh membantu mereka menghadapi PKP dengan lebih baik.

Tambah lagi, 97% bersetuju bahawa
aktiviti fizikal perlu diamalkan sewaktu PKP.

Perubahan ini dilihat sebagai sesuatu yang positif kerana sebelum PKP, sebanyak 85.5% rakyat Malaysia mengamalkan gaya hidup yang kurang aktif.

Namun, pandangan kebanyakan rakyat Malaysia sudah berubah dan mereka bersependapat amalan gaya hidup sihat itu penting untuk kesihatan mereka.

Anda mungkin juga berminat:

Order Makanan Online Lebih Selamat Di Musim COVID-19 Ini? Ada 10 Benda Kena Patuhi!

Rakyat Malaysia pilih gaya hidup sihat, akan menabung untuk situasi kecemasan

Tuntasnya, rakyat Malaysia kini lebih bersedia dari segi kewangan untuk menghadapi sebarang kecemasan dari segi kesihatan pasca COVID-19.

Mereka juga lebih bersedia untuk membahagikan wang simpanan untuk tujuan kesihatan. Malahan, lebih ramai mula menggunakan aplikasi kesihatan atas talian untuk tujuan kesihatan mereka.

Teknologi telekesihatan yang mula dijalankan di hospital-hospital awam dan swasta juga mendapat sambutan yang baik daripada orang ramai.

Rakyat Malaysia sudah mula mengamalkan gaya hidup yang sihat berbanding dengan sebelum PKP.

Kesemua perubahan ini merupakan antara kesan positif COVID-19 ke atas rakyat Malaysia dan teknologi telekesihatan di negara kita.


Serangan Dan Gangguan Seksual

Serangan dan penderaan seksual adalah jenayah serius yang mesti dihentikan dan dicegah kerana ia menjejaskan kehidupan individu yang menjadi mangsa dengan cara yang sangat negatif.

Artikel di bawah akan memberi maklumat lanjut tentang perkara ini.

Dapatkan bantuan

Lari atau elakkan diri dari pelaku dan hubungan talian hotline untuk mendapatkan bantuan polis.

Lindungi bukti yang ditinggalkan pelaku di badan anda, ia adalah untuk memudahkan untuk proses menuntut keadilan jika anda ingin membuat laporan polis. Elakkan dari menyikat rambut, membersihkan bahagian badan atau menukar pakaian, jangan sentuh atau kacau tempat kejadian.

Walaupun ia mendatangkan rasa tidak selesa, terus ke bilik kecemasan. Doktor akan mengumpul bukti milik pelaku, seperti air main, air liur, rambut atau serat pakaian untuk dibawa ke muka pengadilan.

Dapatkan pemeriksaan teliti untuk merawat luka atau kecederaan yang anda tidak sedari.

Minta bantuan doktor atau pegawai bertugas untuk mendapatkan pemeriksaan lanjut, untuk mengetahui sama ada anda dijangkiti sebarang penyakit seksual atau kelamin. Di samping itu, dapatkan kontraseptif kecemasan untuk mengelakkan dari kehamilan.

Buatlah laporan polis. Kebanyakan individu yang menjadi mangsa serangan dan gangguan seksual enggan membuat laporan kerana malu atau merasa jijik terhadap diri sendiri. Sentiasa ingat, apa yang berlaku bukan kesalahan anda dan individu yang melakukan serangan seksual itu adalah penjenayah.

Failkan laporan polis.

Tips pencegahan

Untuk mengurangkan kebarangkalian dan peluang untuk menjadi mangsa serangan dan gangguan seksual, anda harus mengambil langkah-langkah pencegahan berikut:

Kawal pengambilan alkohol kerana keadaan fizikal dan mental akan menjadi lemah apabila anda dalam keadaan mabuk. Kesannya, ia akan menyebabkan anda menjadi sasaran mudah untuk penjenayah.

Letakkan kereta, kenderaan atau berjalan di kawasan terang. Seeloknya pilih jalan yang tidak sunyi.

Pastikan rumah dan kenderaan anda di kunci dengan selamat. Jangan membenarkan individu yang anda tidak kenali, individu yang anda kenal tetapi tidak anda percaya masuk ke dalam rumah anda.

Letakkan kunci di tempat yang mudah untuk anda capai, seperti di pintu, untuk memudahkan anda bertindak balas dengan cepat.

Jangan mengikut individu yang baru anda kenali.

Jika anda diajak untuk ke sesuatu tempat yang anda tidak ketahui dan bersendirian, elakkan.

Serangan dan gangguan seksual boleh berlaku kepada sesiapa sahaja. Oleh itu, jangan salahkan diri sendiri. Dapatkan bantuan doktor dan profesional kerana apa yang anda perlu lakukan adalah belajar melepaskan masa lalu dan teruskan kehidupan anda.

Anda mungkin berminat pada topik
:

Proses Proses Pemulihan Selepas Serangan Seksual

Lindungi Anak Anda Dari Pemangsa Seksual


Glikosuria Buah Pinggang; Gula Banyak Dalam Air Kencing! Ini Petanda Awal 'Rare' Anda Ada Diabetes

Ramai dalam kalangan kita sering bertanya apakah itu diabetes. Namun, tidak ramai yang bertanya apakah itu glikosuria dan juga penyebab glikosuria diabetes.

Hati-hati kerana glikosuria merupakan antara tanda awal seseorang itu menghidap diabetes. Ini penjelasan lanjut mengenai glikosuria buah pinggang.

Untuk mendapatkan lebih banyak info berkenaan Kencing Manis, anda boleh klik
di sini
.

Apakah itu glikosuria buah pinggang?

Apakah itu diabetes dan tanda-tanda diabetes? Anda mungkin sudah tahu tanda diabetes yang lazim berlaku.

Namun kini, kami ingin bawakan satu tanda diabetes yang agak jarang berlaku iaitu glikosuria
buah pinggang
.

Glikosuria buah pinggang (
renal glycosuria
) merupakan sejenis keadaan yang jarang berlaku, di mana terlalu banyak glukosa atau gula mudah (
simple sugar
) dikeluarkan melalui air kencing.

Keadaan ini berlaku walaupun glukosa dalam darah berada pada tahap yang normal atau rendah.

Apabila buah pinggang
 berfungsi dengan betul, glukosa hanya dikeluarkan ke dalam air kencing apabila kandungannya berada pada paras yang tinggi dalam darah.

 Walau bagaimanapun, bagi individu yang mempunyai glikosuria
buah pinggang
, glukosa dikeluarkan ke dalam air kencing walaupun ia tidak sepatutnya berlaku.

 Ini kerana tubul yang terletak dalam
buah pinggang tidak berfungsi dengan baik
.

Untuk makluman anda, tubul buah pinggang adalah bahagian buah pinggang yang berfungsi membersihkan darah.

Kebanyakan individu yang mengalami masalah ini tidak mempunyai sebarang gejala (asimtomatik).

Ini tanda-tanda jika anda alami glikosuria buah pinggang

Kebanyakan individu yang mengalami glikosuria buah pinggang tidak mempunyai tanda atau gejala yang jelas.

Namun, kadangkala glikosuria boleh menyebabkan masalah
kencing yang berlebihan (poliuria)
,
rasa dahaga yang melampau (polidipsia)
, dan gejala-gejala lain.

Selain itu, masalah kencing yang tidak sengaja (enuresis), masalah gangguan perkembangan yang ringan dan kematangan semasa akil baligh telah dilaporkan dalam kes yang jarang berlaku.

Apabila seseorang yang menghidap glikosuria
buah pinggang
 hamil atau kelaparan, ia boleh menyebabkan tahap cecair yang rendah dalam badan atau dehidrasi.

 Ia juga boleh menyebabkan pembentukan tisu bahan kimia tertentu seperti badan keton (
ketone bodies
).

 Cecair dalam badan juga boleh terkumpul akibat terlalu banyak pecahan lemak dalam badan atau disebut ketosis.

Punca berlakunya glikosuria buah pinggang

Apakah penyebab glikosuria? Anda pasti sudah tahu apakah itu diabetes dan puncanya. Sekarang kami terangkan penyebab glikosuria pula.

 Secara umumnya, apabila darah mengalir
melalui buah pinggang
, glukosa dan bahan lain akan dibersihkan daripada bahagian cecair darah.

Darah yang baru dibersihkan ini kemudiannya akan bergerak melalui tiub di
dalam buah pinggang
 (tubul buah pinggang).

Bahan-bahan yang berguna termasuklah glukosa, natrium, dan air akan diserap semula dan dikembalikan ke dalam aliran darah.

Bahan yang tidak diingini oleh badan pula akan dikeluarkan dari aliran darah melalui air kencing.

Apabila
buah pinggang berfungsi dengan baik
, glukosa dikeluarkan ke dalam air kencing hanya apabila parasnya menjadi terlalu tinggi dalam darah.

Walau bagaimanapun, bagi mereka yang mempunyai masalah glikosuria buah pinggang, glukosa dikeluarkan ke dalam air kencing walaupun paras glukosa darah berada pada tahap yang normal atau rendah.

Glukosa ini tetap dikeluarkan kerana
buah pinggang
 tidak dapat menyerap semula glukosa dengan pantas seperti yang sepatutnya.

Apakah itu diabetes: Diagnosis glikosuria buah pinggang

Glikosuria
buah pinggang
 didiagnosis berdasarkan ujian makmal terhadap air kencing dan juga darah.

Sebelum menjalani ujian ini, anda perlu berpuasa semalaman atau tidak makan pada waktu malam sebelum ujian dilakukan pada keesokan hari.

Melalui ujian ini, doktor akan melihat paras glukosa dalam air kencing dan juga paras normal atau rendah tahap glukosa dalam darah.

Sebaik sahaja seseorang itu menjalani diagnosis ini, mereka mungkin akan menjalani ujian genetik untuk menentukan risiko terhadap ahli keluarga yang lain.

Rawatan bagi glikosuria buah pinggang

Kebiasaannya, rawatan tidak diperlukan untuk kebanyakan individu yang mengalami keadaan ini.

Walau bagaimanapun, sesetengah individu yang mempunyai glikosuria
buah pinggang
 mungkin mengalami diabetes mellitus atau kencing manis.

Oleh itu, mereka yang mempunyai keadaan ini harus menjalani ujian untuk melihat kemungkinan mereka menghidap penyakit diabetes.

Selain itu, penghidap glikosuria buah pinggang juga harus mendapatkan rawatan perubatan rutin dengan doktor dan rawatan mungkin akan diberikan berdasarkan kepada simptom yang dialami.

Bukan sekadar tahu apakah itu diabetes, tetapi tanda awalnya juga

Jika anda mencari maklumat mengenai apakah itu diabetes, anda juga perlu mendapatkan info berkenaan tanda awal diabetes seperti glikosuria buah pinggang ini.

Ini kerana, apabila anda mengetahui tanda-tanda awal diabetes, anda boleh mencegahnya lebih awal dan mengurangkan risiko komplikasi lain yang boleh terjadi.


Sindrom Klinefelter

Definisi

Apa itu Sindrom Klinefelter?

Sindrom Klinefelter ialah penyakit diwarisi yang berlaku kepada lelaki. Ia boleh memberi kesan kepada tahap perkembangan- fizikal, kebolehan berbahasa dan sosial manakala ciri-ciri seksual lelaki apabila mencapai akil baligh tidak berlaku.

Apakah kebarangkalian Sindrom Klinefelter?

Sindrom Klinefelter berlaku kepada 1 dalam 400 hingga 1 dalam 1000 lelaki.

Simptom-simptom

Apakah simptom-simptom Sindrom Klinefelter?

Pesakit sama ada remaja atau lelaki dewasa mempunyai tangan dan kaki yang panjang berbanding badan. Dalam remaja, mereka menjadi kurang berotot berbanding remaja lain, mempunyai masalah mengekspresikan diri, pemalu dan tidak dapat menyesuaikan diri dalam kumpulan sosial.

Dalam kalangan lelaki dewasa pula, mereka akan mempunyai bilangan sperma yang lebih rendah atau langsung tidak mempunyai sperma lantas menyebabkan kemandulan. Testikel pula kecil dan keras, dan sesetengah daripada mereka mempunyai payu dara (ginekomastia).

Mereka juga mempunyai masalah erektil, kemaluan yang kecil, janggut yang jarang tumbuh, dan sangat sedikit bulu ketiak atau bulu pubik.

Simptom sindrom ini sangat berbeza-beza. Sindrom ini mungkin menyebabkan osteoporosis (ketumpatan tulang rendah), meningkatkan risiko menghidap kanser payu dara, dan kadangkala menyebabkan masalah personaliti.

Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.

Bila saya harus berjumpa doktor?

Anda patut menghubungi doktor jika anda mengalami masalah berikut:

Perkembangan lambat sewaktu bayi atau kanak-kanak.
Jika anak anda lambat berkembang berbanding kanak-kanak lain, sila rujuk kepada doktor.

Menunjukkan tanda dan simptom sindrom Klinefelter
. Ini termasuklah tisu payudara yang membesar (ginekomastia), kemaluan yang kecil dan testikel yang kecil dan keras.

Kemandulan
. Jika pasangan anda tidak hamil walaupun bertahun mengadakan hubungan kelamin tanpa perlindungan, sila rujuk kepada doktor. Kemandulan kebiasaannya disebabkan penyakit selain sindrom Klinefelter, tapi ramai lelaki tidak didiagnosis dengan keadaan ini sehinggalah mereka menyedari mereka mandul.

Jika anda mempunyai sebarang tanda atau simptom yang disenaraikan di atas atau anda mempunyai sebarang soalan, sila hubungi doktor anda. Tubuh badan setiap orang memberi tindak balas secara berbeza. Adalah lebih baik untuk berbincang dengan doktor anda tentang rawatan terbaik mengenai situasi anda.

Punca

Apakah Punca Sindrom Klinefelter?

Puncanya ialah kecacatan pada kromosom seks. Perempuan normal mempunyai corak kromosom 46,XX. Lelaki normal mempunyai corak 46,XY. Dalam sindrom ini corak kromosomnya ialah 47,XXY. Kromosom X yang berlebihan ini menghalang perkembangan seksual lelaki ketika dalam rahim dan sewaktu baligh.

Faktor-faktor Risiko

Apakah yang meningkatkan risiko saya kepada Sindrom Klinefelter?

Sindrom Klinefelter berlaku disebabkan kejadian genetik yang rawak. Risiko anak yang dilahirkan dengan sindrom Klinefelter tidak meningkat dengan apa yang dilakukan atau tidak dilakukan oleh ibu bapa. Bagi ibu yang berusia pula, risikonya hanya meningkat sedikit.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sindrom Klinefelter didiagnosis?

Doktor melakukan diagnosis dengan melakukan pemeriksaan fizikal terhadap kanak-kanak lelaki yang tidak berkembang dengan normal. Analisis kromosom (karyotype) dilakukan dengan mengambil sel di dalam mulut yang dapat menunjukkan bilangan dan jenis kromosom. Kadangkala, pesakit mungkin bertemu doktor kerana masalah mati pucuk atau kemandulan. Ujian darah akan menunjukkan kadar hormon testosteron yang rendah (hormon lelaki) dan kadar hormon lain yang tinggi, iaitu hormon perangsang folikel (FSH).

Bagaimana pesakit Sindrom Klinefelter dirawat?

Tiada rawatan bagi kemandulan yang dapat dibuat kerana testes tidak dapat menghasilkan sperma. Menggantikan testosteron dapat membantu perkembangan ciri-ciri seksual kelakian sekunder. Testosteron diberikan dalam bentuk suntikan atau tampalan pada kulit untuk membantu perkembangan otot lelaki secara normal dan pertumbuhan rambut (janggut, bulu ketiak, bulu kemaluan). Testosteron secara berlebihan boleh menyebabkan perubahan mood, perilaku ganas, pembesaran yang tidak normal, atau tekanan darah tinggi. Penggunaan tampalan testosteron pada kulit boleh menyebabkan reaksi pada bahagian kulit tersebut.

Ginekomastia boleh dirawat secara pembedahan (mengurangkan payudara). Sebarang benjolan pada payudara perlu diperiksa kemungkinan kanser payudara terlebih dahulu.

Osteoporosis boleh dirawat dengan testosteron dan pengambilan kalsium dan vitamin D serta senaman angkat berat yang kerap.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sindrom Klinefelter?

Perubahan gaya hidup dan rawatan sampingan berikut mungkin dapat membantu anda menangani
 sindrom Klinefelter:

Temui endokrinologis jika anda mempunyai kebimbangan terhadap perkembangan atau fungsi seksual kelakian anda.

Temui pakar bedah jika ginekomastia mengganggu anda atau terdapat benjolan pada payudara

Hubungi doktor jika anda mengalami perubahan mood dengan pengambilan testosteron gantian.

Hubungi doktor jika anda mendapati rasa sakit tulang yang tiba-tiba pada bahagian belakang, peha, pergelangan tangan atau tulang rusuk.

Hubungi doktor jika anda mengalami ruam setelah menggunakan tampalan testosteron

Jangan letakkan tampalan testosteron pada tempat yang sama setiap kali penggunaan untuk mengelakkan iritasi kulit.

Tanya kepada doktor anda tentang kumpulan sokongan jika anda berminat untuk belajar daripada pesakit sindrom Klinefelter yang lain.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Si Manja Sudah Masuk 10 Bulan, Mama Jom Tukar Resipi Untuk Baby Yang Baru Tumbuh Gigi!

Sedang mencari
resipi menarik
 untuk si manja 10 bulan yang sudah ada gigi susu? Dalam artikel ini kami ada kongsikan beberapa idea termasuk juga
resepi makanan bayi 10 bulan belum tumbuh gigi boleh anda cuba, paling penting sedap!

Untuk mendapatkan lebih banyak info tentang Keibubapaan, sila dapatkannya
di sini.

Resepi makanan bayi 10 bulan

Memasuki usia 10 bulan, gigi susu si kecil mungkin sudah mula tumbuh. Dengan gigi susu yang sudah mulai tumbuh lebih banyak, ini secara tidak langsung membolehkan si manja untuk mengunyah makanan enak bertekstur padat.

Pada tempoh ini, anda digalakkan
memberi si manja
finger food

– iaitu makanan yang boleh dimakan terus dengan tangan.

Selain memberikan makanan jejari daripada buah-buahan atau sayuran, terdapat beberapa pilihan idea lain yang boleh anda berikan kepada anak.

Jejari kentang sayur

Bahan-bahan:

2 biji kentang – dikukus

¼ biji labu

Isi ayam – dikukus atau rebus dan dicincang

Brokoli – dicincang

½ batang
lobak merah
 – disagat

¼ bawang holland – dicincang

½ cawang tepung gandum

Telur

Minyak untuk menumis, menggoreng

Cara penyediaan:

Lenyek kentang dan labu, kemudian masukkan tepung. Gaul sebati.

Masukkan ayam ke dalam adunan dan sebatikan.

Tumiskan
bawang
, lobak dan brokoli hingga layu.

Tuangkan bahan yang ditumis ke dalam adunan tadi – gaul sebati kesemuanya.

Bentukkan adunan membentuk jejari mengikut kesesuaian anak – tidak terlalu tebal.

Celupkan jejari ke dalam telur dan goreng dengan sedikit minyak dan api perlahan.

Apabila jejari kentang menjadi kuning keemasan, angkat dan toskan minyak.

Boleh dihidangkan kepada si manja.

French toast,
antara resepi makanan bayi 10 bulan mudah dicuba

Bahan-bahan:

Roti gandum

Telur

Susu penuh krim

Ekstrak vanila

Serbuk kayu manis
– boleh abaikan jika tidak mahu

Mentega – boleh digantikan dengan minyak masak

Cara penyediaan:

Pukul
 telur
, susu, ekstrak vanila dan serbuk kayu manis di dalam mangkuk.

Panaskan pan bersama mentega dengan api sederhana.

Potong roti mengikut kesesuaian dan celupkan ke dalam adunan telur tadi.

Masak roti hingga kuning keemasan tetapi pastikan tidak terlalu garing. Terbalikkan roti sekali-sekala untuk memastikan kedua-dua bahagian roti masak.

Sup makaroni

Bahan-bahan:

1 cawan makaroni – direbus

1 ulas bawang putih – dicincang halus

100gram isi ayam – dipotong kecil

1 biji kentang (bersaiz kecil) – dipotong dadu

½ biji lobak merah – dipotong dadu

1 mangkuk kecil brokoli – dipotong kecil

Sedikit serbuk
ikan bilis

Air secukupnya

Cara penyediaan:

Masukkan air ke dalam periuk dan rebuskan bawang,
isi ayam
, kentang dan lobak.

Apabila kentang dan lobak empuk, masukkan makaroni dan tambahkan sedikit serbuk ikan bilis.

Biarkan seketika sehingga sup mendidih dan padamkan api.

Jika si manja masih belum mempunyai gigi, tidak mengapa. Berikut ada beberapa
tekstur makanan bayi 10 bulan
 yang sesuai untuk si kecil yang belum tumbuh gigi.

Resepi makanan bayi 10 bulan belum tumbuh gigi

Pasta tomato

Bahan-bahan:

Pasta penne atau berbentuk cengkerang

Minyak zaitun atau
mentega

Puri tomato

Cara penyediaan:

Rebus air dan masak pasta sehingga empuk.

Dalam kuali, masukkan
minyak zaitun
 atau mentega. Kemudian tambah pasta yang sudah dimasak.

Masukkan puri tomato dan gaul sebati.

Sedia dihidang kepada si manja.

Quiche

Bahan-bahan:

2-3 cawan tepung gandum

¼ cawan minyak zaitun

1 cawan sayur lobak merah – dipotong dadu

1 cawan bayam – dihiris halus

1 cawan brokoli – dipotong

4 biji pisang – dilenyekkan

1 cawan keju cheddar – diparut

1 cawan
yogurt

1 sudu besar serbuk penaik

Garam secukup rasa – pilihan

Telur- siap dipukul

Cara penyediaan:

Kukuskan sayur.

Sediakan doh dengan mencampurkan tepung, yogurt, serbuk penaik, telur, keju cheddar, minyak zaitun dan
garam.

Masukkan sayur ke dalam adunan doh.

Kemudian pindahkan doh ke dalam loyang mufin yang telah disapu mentega.

Bakar pada suhu 180℃ selama 20 minit atau sehingga perang keemasan dan padat.

Selepas sejuk, potongkan kepada beberapa bahagian kecil dan hidangkan kepada si manja.

Resepi makanan bayi 10 bulan belum tumbuh gigi #Strawberi mufin

Bahan-bahan:

3 biji pisang – dilenyekkan

Segenggam
strawberi
 – dipotong kecil (boleh digantikan dengan b
eri biru)

¼ cawan susu

1 sudu teh mentega – untuk disapu pada loyang pembakar

Cara penyediaan:

Masukkan
pisang
 ke dalam mangkuk, tambahkan susu dan adun sebati.

Sapukan mentega pada loyang mufin mini.

Letakkan beberapa potongan buah strawberi di dalam setiap slot mufin.

Tuangkan campuran susu dan pisang.

Bakar mufin selama 15 minit atau sehingga masak.

Keluarkan mufin dan biarkan sejuk.

Potong mufin kepada potongan kecil dan berikan kepada si comel.

Adakah anda mendapat inspirasi daripada resepi makanan bayi 10 bulan yang dikongsikan? Selamat mencuba!


Awas! Wanita Yang Suka Makan Suplemen Untuk Kulit BERISIKO Alami Kerosakan Hati

Setiap hari kita disogok dengan pelbagai jenis produk supplement untuk kulit. Tetapi yang menjadi persoalan utama, adakah penggunaan produk seperti itu mendatangkan kesan baik kepada anda?

Adakah supplement untuk kulit 1 keperluan?

Siapa yang tidak sukakan kulit yang cantik, berseri, bersinar dan tanpa jerawat?

 Boleh dikatakan ia adalah impian setiap wanita untuk mempunyai kulit yang halus dan mulus tanpa cela.

Disebabkan itu juga, terdapat lambakan jenis produk dan supplement untuk kulit yang boleh didapati di pasaran, kononnya mampu menjadikan kulit lebih menawan.

 Namun, adakah kulit anda memerlukan
rutin penjagaan tambahan melalui pengambilan suplemen
 untuk kulit?

Jika soalan tersebut ditanyakan kepada pengasas mahupun pengeluar produk penjagaan kulit, sudah tentu mereka akan mengiyakannya. Ia adalah satu cara untuk memasarkan produk keluaran mereka.

Tapi bagaimana pula dari sudut kesihatan, adakah benar produk penjagaan seperti supplement untuk kulit atau
 makanan tambahan diperlukan
?

Tidak banyak data sokongan tentang suplemen kulit

Menurut pakar dermatologi, Hadley King, “Walaupun banyak pulangan yang diterima oleh industri yang
 menghasilkan produk makanan tambahan
 di Amerika Syarikat, namun data yang boleh menyokong penggunaannya sangat sedikit.”

“Suplemen kulit atau kecantikan pada dasarnya adalah ‘penjenamaan semula’ multivitamin.

Ini kerana kebanyakan nutrien yang diperlukan diperolehi daripada makanan dan tidak berdepan isu kekurangan vitamin.

Maka pengambilan suplemen tidak membantu dalam memperbaiki kulit” ujar Hadley.

Seorang lagi Pakar Dermatologi, David Lortscher, turut bersetuju bahawa makanan adalah sumber yang terbaik. Dia menjelaskan bahawa pengambilan suplemen kulit tidak diperlukan untuk memperolehi kulit yang sihat.

“Cara paling konservatif untuk mendapatkan vitamin dan mineral yang bermanfaat kepada kulit adalah melalui pengambilan diet pemakanan yang sihat,” ujar David.

Kesan sampingan menggunakan supplement untuk kulit

David juga menyatakan kebimbangan mengenai tahap keselamatan dos yang terkandung di dalam vitamin dan suplemen.

Pengambilan sebarang vitamin atau supplement untuk kulit juga berisiko mendatangkan reaksi tindak balas kepada ubat preskripsi doktor.

Hadley turut bersetuju mengenai isu kesan sampingan yang mungkin berlaku.

Dia turut memberitahu vitamin larut lemak (
fat-soluble vitamin
) boleh berkumpul pada hati dan menyebabkan kerosakan.

Terdapat sesetengah penyelidik mempercayai, pengambilan
suplemen yang mempunyai kandungan antioksidan
 yang tinggi juga berbahaya.

 Ini kerana ia boleh mengembangkan risiko untuk mengalami masalah kanser.

Walau bagaimanapun, Hadley mengakui bahawa terdapat potensi yang bermanfaat daripada pengambilan suplemen.

Namun ia bergantung kepada individu dan sama ada terdapat kajian yang menyokong penghasilan suplemen tersebut.

“Tidak ada individu yang mampu menjaga aspek pengambilan makanan sihat dan sempurna setiap hari. Jika ada sekalipun, ia tidak bermakna kesemua nutrien dapat diserap. Keadaan ini boleh berlaku apabila kita semakin berusia,” ujar Hadley.

Tetapi pakar dermatologi itu menyarankan untuk mendapatkan rundingan, nasihat serta pemeriksaan daripada doktor terlebih dahulu.

Ia penting untuk mengenal pasti jika anda berdepan isu kekurangan nutrien ataupun tidak.

Berhati-hati membaca label

Seorang doktor naturopati, Dr Nigma Talib memberi amaran bahawa
tidak semua suplemen yang berada di pasaran adalah pilihan yang terbaik.

Banyak aspek perlu dipertimbangkan dalam membuat keputusan berkaitan suplemen yang selamat dan berkesan kepada pengguna.

Pada masa sama, Dr Nigma juga menyelar individu yang menghasilkan produk kesihatan tetapi tidak mempunyai sebarang pengalaman atau penyelidikan klinikal.

Ini kerana pengalaman klinikal amat penting dalam penghasilan produk yang baik.

Sememangnya semua produk makanan tambahan yang dihasilkan perlu memenuhi piawaian
Food and Drug Administration
 (FDA). Namun, pada akhirnya ia adalah berbalik kepada pengguna itu sendiri.

Ini kerana pengguna mempunyai tanggungjawab bagi melakukan ‘penyelidikan’ sendiri.

Pengguna tidak boleh menerima bulat-bulat dan menganggap setiap produk yang berada di pasaran adalah selamat.

Membaca label pada setiap produk suplemen adalah penting. Elakkan daripada memilih produk yang terkandung
bahan tambahan seperti pewarna atau sebarang bahan logam berat.

Pemilihan produk

Jika anda sedang mencari produk yang bersesuaian, berikut antara bahan yang perlu anda cari:

 Polypodium leucotomos

Sekiranya anda banyak menghabiskan masa di luar rumah, cari produk yang mempunyai kandungan Polypodium leucotomos. Ia berfungsi untuk melawan kerosakan yang disebabkan cahaya matahari.

Tetapi ia bukan bermakna anda boleh mengetepikan
 pemakaian krim pelindung matahari
 atau sebarang kaedah perlindungan sinaran UV yang lain.

 Vitamin D

Kandungan vitamin D dapat membantu mencegah masalah kulit berjerawat. Terdapat penyelidikan yang membuktikan
tahap vitamin D rendah
 dengan masalah kemunculan jerawat.

Jadi mungkin anda boleh mencuba produk yang mempunyai kandungan vitamin D, jika jerawat adalah musuh utama kulit anda.

 Kombinasi bahan

Gabungan kandungan seperti vitamin A, zink, selenium, lisin, asid hyaluronik dan Methylsulfonylmethane (MSM) dapat
membantu fungsi imun
 berkaitan tiroid dan menggalakkan peningkatan optimum tahap kolagen.

Kesimpulannya

Pengambilan sebarang supplement untuk kulit atau
produk makanan tambahan
 adalah sesuatu yang tidak begitu diperlukan oleh kebanyakan individu.

 Tetapi pengambilannya mungkin dapat memberikan manfaat kebaikan kepada kesihatan, sekiranya anda memerlukannya.

Tetapi sebelum anda membuat sebarang keputusan, pastikan anda mendapatkan pandangan daripada doktor terlebih dahulu. Jangan
sekadar bertanyakan kepada Dr Google
 semata-mata!


Mahukan Perut Yang Lebih Sihat? Kena Ambil Serat! - Ini Dia 5 Manfaatnya

Manfaat serat adalah sejenis nutrien yang sangat diperlukan untuk
fungsi sistem penghadaman atau pencernaan manusia
.

Ia merupakan salah satu komponen
polysaccharides
 yang melindungi saluran di dalam perut individu.

Kebanyakan serat digunakan oleh badan selepas proses fermentasi bakteria dalam usus besar berlaku.

Sebenarnya, serat adalah nutrien unik yang tergolong dalam pelbagai kategori bahan kimia namun kesemuanya mempunyai satu fitur yang sama.

Apakah itu serat?

Serat adalah sejenis elemen yang terdapat dalam tumbuhan dan tidak dapat dihadam oleh tubuh badan anda.

Disebabkan itu, ia diserap ke dalam perut, usus kecil dan usus besar seterusnya dikeluarkan oleh badan anda.

Anda boleh menemui serat di dalam
sayur-sayuran, buah-buahan atau kekacang
.

Seperti yang diketahui umum, ia memang mempunyai keupayaan untuk mengatasi masalah sembelit.

Selain itu, makanan yang mengandungi serat juga mendatangkan pelbagai manfaat kepada kesihatan tubuh badan!

Apakah jenis serat?

Serat terbahagi kepada dua jenis iaitu boleh larut dan tidak boleh larut.

Yang boleh larut

Ini merupakan jenis serat yang boleh larut di dalam air dan mempunyai bentuk seakan-akan jel.

Ia membantu
mengurangkan tahap kolesterol
 dalam darah dan
menyeimbangkan kadar glukosa
.

Ia boleh ditemui dalam makanan seperti kekacang, epal, lobak, oat, barli dan buah-buahan sitrus.

Tidak boleh larut

Ini merupakan jenis serat yang tidak boleh larut dalam air dan membantu pergerakan sistem penghadaman atau pencernaan anda.

Ia boleh ditemui dalam makanan seperti kekacang, ubi kentang, kubis, gandum dan lain-lain.

Bagi mendapatkan penuh manfaat serat, pastikan anda makan pelbagai makanan yang tinggi serat.

Apakah manfaat serat yang utama?

#1. Melancarkan pergerakan usus

Penyerapan serat yang tinggi boleh meningkatkan saiz najis dan melembutkannya.

Ini dapat memudahkan najis untuk melalui usus dan
mengurangkan risiko sembelit badan anda
.

Jika anda mempunyai masalah najis berair, serat boleh membantunya.

#2. Memastikan kesihatan usus

Apabila anda mengambil serat, anda dapat mengurangkan risiko hemorrhoids dalam usus besar.

Namun begitu, terdapat beberapa serat yang akan termentasi di dalam usus besar, lalu memainkan peranan penting untuk
melawan penyakit dalam usus besar
.

#3. Mengurangkan kadar kolesterol

Serat akan mengurangkan ketumpatan lipoprotein yang terdapat dalam kolesterol.

Jadi, ia sekaligus dapat membantu anda
mengurangkan kadar kolesterol dalam darah
.

Serat boleh larut juga mempunyai manfaat terhadap kesihatan organ jantung dan i
a membantu menyeimbangkan tekanan darah dan mengelakkan keradangan.

#4. Mengurangkan kadar glukosa

Individu yang mempunyai kondisi diabetes seharusnya mengambil serat kerana ia mungkin mampu untuk mengurangkan kandungan gula.

Jika anda mengamalkan diet yang mengandungi serat tidak boleh larut, anda mampu
elak diri dari terkena diabetes jenis 2
.

#5. Mendapatkan berat badan yang ideal

Penyerapan serat bermakna ia memberikan anda tempoh yang lebih lama untuk makan selain mengurangkan kalori bagi makanan yang sama amaun.

Ia juga mampu mengelakkan anda untuk
 mengelakkan kanser kolorektal
.

Kebanyakan individu tidak mempunyai tabiat pengambilan serat yang baik.

Diharapkan, artikel ini dapat menggalakkan anda untuk mengambil lebih serat dalam diet anda.


Penagihan Dadah, Masalah yang Tiada Pengakhiran

Oh! Ibu

Kau disiram bayu pagi

Kehilangan terasa kini

Dan kesepian

Itu adalah antara bait-bait lagu ‘Untukmu Ibu’ nyanyian kumpulan Exist. Sebut tentang kumpulan Exist, anda pasti kenal dengan bekas vokalis kumpulan tersebut, Mamat dan tentang kisahnya dengan masalah penagihan dadah.

Baru-baru ini, penyanyi ini dilaporkan ditahan polis ketika menaiki motosikal di Taman Perling, Johor Bahru, kerana memiliki sejumlah dadah.

Mengikut laporan yang diterbitkan, suspek ditahan selepas polis peronda yang melakukan pemeriksaan menemui sejumlah dadah dipercayai syabu. Malah ujian saringan awal air kencing turut mendapati lelaki itu positif dadah.

Penyanyi lelaki berusia 41 tahun terbabit sebelum ini pernah diberkas polis sebanyak dua kali berhubung isu sama pada tahun 2009 dan 2011.

Masalah berulang

Masalah penagihan dadah ini boleh dianggap sebagai satu isu yang akan berulang. Sering kali kita lihat, seseorang individu yang pernah terlibat dalam masalah dadah ini pasti akan kembali menjadi penagih dadah jika semangatnya tidak kuat.

Sejujurnya masalah penagihan dadah ini bukanlah masalah yang menjadi bebanan kepada satu pihak sahaja, dalam konteks ini adalah Agensi Anti Dadah Kebangsaan (AADK). Tetapi hakikatnya, ia adalah tanggungjawab bersama semua pihak. Jadi apakah cara yang boleh kita lakukan untuk mengatasi masalah penagihan dadah ini daripada kembali berleluasa?

Sebelum kita pergi kepada langkah penyelesaian yang boleh dilakukan, apa kata kita mengenali dulu apakah itu dadah dan maksud penagihan.

Dadah dan penagihan

Dadah adalah bahan sah atau tidak sah yang digunakan tanpa pengawasan perubatan untuk keseronokan diri. Ia boleh merujuk kepada bahan yang dihasilkan daripada tanaman atau bahan sintetik.

Terdapat empat kategori utama dadah, iaitu:

Penekan

Dadah dari jenis ini berfungsi untuk menekan sistem saraf pusat (otak). Contoh dadah dalam kategori ini adalah alkohol, heroin, kodein,
barbiturate
 dan
transquilizer.

Perangsang

Berfungsi untuk merangsang sistem saraf pusat (otak). Contoh dadah dalam kategori ini adalah seperti kokain dan amfetamin.

Halusinogenik

Dadah dalam kategori ini berfungsi untuk mengubah fungsi sistem deria, khususnya deria pendengaran, penglihatan dan rasa. Antara contohnya adalah seperti LSD
(acid)
dan
 marijuana, ketamine, phencyclidine
 (PCP), termasuk dadah jenis organik iaitu
peyote

(mescaline)
dan
 salvia divinorum (diviner’s sage)
.

Analgesik

Dadah ini berfungsi sebagai ubat penahan sakit yang dapat membantu mengurangkan kesakitan. Antara contohnya adalah morfin, tramadol.

Manakala penggunaan dadah boleh dikategorikan kepada dua jenis, iaitu:

Penyalahgunaan

Tingkah laku penggunaan dadah secara salah, tidak betul dan bukan bagi tujuan perubatan. Tetapi ia diambil untuk mendapatkan keseronokan atau menghilangkan kecelaruan.

Penagihan

Merupakan penyakit kronik yang mudah
relaps.
 Ia dicirikan oleh tingkah laku memperoleh dan menggunakan dadah secara kompulsif, walaupun penggunaannya boleh menyebabkan kesan-kesan yang memudaratkan.

Atasi penagihan dadah

Jadi apakah cara yang boleh dilakukan untuk mengatasi masalah penagihan ini daripada terus berleluasa? Berikut adalah beberapa cara yang boleh dilakukan, seperti:

Ubah stigma

Langkah yang paling penting untuk dilakukan adalah daripada masyarakat umum itu sendiri. Dalam konteks ini, seharusnya masyarakat mengubah stigma dan berhenti daripada memandang negatif kepada semua individu yang pernah terlibat dengan masalah penagihan ini.

Sedarkah anda, sebenarnya apabila kita sebagai individu di sekitar mereka yang pernah terlibat dengan penagihan ini terus memandang serong dan meminggirkan mereka, ia boleh meningkatkan kembali kecenderungan mereka untuk kembali ke kancah penagihan. Lebih kronik lagi apabila mereka mula melakukan jenayah bagi menampung keperluan dadah mereka.

Rawatan dan bukan hukuman

Memetik laporan daripada Utusan Borneo Online yang diterbitkan pada 3 Oktober 2018, Pengarah Pusat Pengajian Sains Ketagihan Universiti Malaya (UMCAS), Dr Rusdi Abd Rashid menyarankan kerajaan untuk menukar strategi serta memberikan kaedah rawatan berteraskan perubatan dan bukannya memberi hukuman.

Contoh yang boleh diambil adalah seperti sekiranya seorang penagih ditangkap dan ditemui dengan sejumlah kecil dadah, mereka perlu diberikan pilihan. Ia sama ada mereka mahu menjalani rawatan di klinik atau hospital bukannya terus dikenakan hukuman penjara atau dipaksa untuk menjalani rawatan di pusat serenti.

Nasihat dan peringatan

Tidak dinafikan segalanya bermula daripada didikan ibu bapa itu sendiri untuk memainkan peranan penting dalam mencegah anak-anak daripada terlibat ke dalam kancah penagihan dadah ini. Tugas dan peranan ibu bapa dalam memberikan nasihat dan peringatan adalah amat penting. Ia harus dimulakan dari awal lagi. Ibu bapa juga harus memainkan peranan dalam memantau setiap pergerakan dan pergaulan anak-anak setiap masa.

Kesedaran diri sendiri

Pada hakikatnya, setiap individu itu harus mempunyai kesedaran dalam diri sendiri tentang bahayanya dadah. Semangat yang kuat diperlukan dalam setiap diri individu bagi menangkis keinginan untuk mencuba dadah.

Ada yang mengatakan dadah dapat membantu menghilangkan masalah adalah khayalan yang amat mustahil. Tiada masalah yang boleh hilang tanpa sebarang usaha untuk menyelesaikannya. Penggunaan dadah secara berlebihan tanpa nasihat doktor sebenarnya boleh menyebabkan kematian.

Jangan pernah terfikir untuk mendekati dadah. Fikirkanlah tentang insan yang menyayangi anda seperti ahli keluarga dan rakan baik. Atau paling tidak, sayangilah diri anda sendiri. Menyesal dulu pendapatan, menyesal kemudian tiada gunanya.

Anda mungkin berminat untuk membaca artikel:

Meth Mouth, Kerosakan Gigi dan Mulut Akibat Dadah

Komplikasi-Komplikasi yang Berkaitan dengan Penyalahgunaan Dadah

Risiko Pengambilan Ketum Kepada Kesihatan Anda


Dermatitis Sentuh @ Kontak, Apa Cara Terbaik Untuk Merawat Kondisi Ini?

Definisi

Apa itu Dermatitis Sentuh?

Dermatitis sentuh adalah ruam merah, gatal yang disebabkan oleh sentuhan terus dengan bahan atau reaksi alahan terhadap bahan tersebut.

Ruam ini tidak boleh berjangkit atau mengancam nyawa
, tetapi ia boleh menyebabkan rasa dan keadaan tidak selesa.

Banyak bahan yang boleh menyebabkan reaksi seperti ini, termasuk sabun, kosmetik, pewangi, barang kemas, dan tumbuh-tumbuhan.

Bagi merawat dermatitis kontak dengan baik, anda perlu mengenal pasti dan mengelakkan daripada punca reaksi tersebut.

Jika anda boleh mengelakkan bahan tersebut, ruam biasanya akan hilang dalam dua hingga empat minggu.

Anda juga boleh cuba mengurangkan ruam dengan demah yang sejuk dan basah, krim antigatal dan langkah-langkah penjagaan sendiri yang lain.

Apa risiko dermatitis sentuh?

Sila berbincang dengan doktor anda untuk maklumat lanjut.

Simptom

Apa simptom dermatitis sentuh?

Simptom-simptom biasa bagi dermatitis kontak ialah:

Ruam merah

Gatal, yang mana boleh jadi teruk

Kulit kering, merekah, bersisik

Benjolan dan lepuh, kadang kala mengeluarkan cecair dan berkeruping

Bengkak, rasa seperti terbakar atau pedih

Dermatitis sentuh biasanya berlaku pada kawasan badan anda yang terdedah terus kepada bahan yang menyebabkan reaksi ini – contohnya, pada peha yang terkena pokok beracun ivy atau di bawah jalur jam.

Ruam biasanya terjadi dalam masa beberapa minit atau jam selepas terdedah dan boleh kekal selama dua hingga empat minggu.

Mungkin terdapat beberapa simptom yang tidak disenaraikan di atas
.

Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

Jika anda mempunyai sebarang tanda atau simptom di atas atau mempunyai sebarang soalan, sila rujuk doktor anda.

Tubuh setiap orang bertindak dengan cara yang berbeza. Berbincang dengan doktor mengenai apa yang terbaik untuk situasi anda.

Punca

Apa punca dermatitis kontak?

Terdapat tiga jenis dermatitis kontak:

Dermatitis Sentuh Algerik

Dermatitis Sentuh Iritasi

Dermatitis Fotosentuh

Dermatitis fotosentuh jarang berlaku. Ia adalah reaksi yang berlaku apabila kandungan aktif di dalam produk kulit terdedah kepada matahari dan mengakibatkan iritasi.

Dermatitis Sentuh Alergik

Dermatitis sentuh alergik berlaku apabila kulit mengalami reaksi alahan selepas terdedah kepada bahan yang asing.

Hal ini menyebabkan badan mengeluarkan bahan kimia radang yang boleh mengakibatkan kulit menjadi gatal dan merengsa.

Punca-punca biasa bagi dermatitis sentuh alergik termasuk bersentuhan dengan:

Barang kemas yang diperbuat daripada nikel atau emas

Sarung tangan getah

Pewangi atau bahan kimia di dalam kosmetik dan produk penjagaan kulit

Pokok oak beracun atau ivy beracun

Dermatitis Sentuh Bahan Iritasi

Dermatitis sentuh bahan iritasi adalah jenis dermatitis kontak yang paling biasa berlaku.

Ia berlaku apabila kulit bersentuhan dengan bahan toksik.

Bahan-bahan toksik yang boleh menyebabkan dermatitis sentuh badan iritasi termasuk:

Asid bateri

Peluntur

Pencuci longkang

Kerosen

Serbuk pencuci

Penyembur lada hitam

Dermatitis kontak bahan iritasi juga boleh berlaku apabila kulit bersentuhan dengan bahan yang biasanya tidak menyebabkan iritasi, seperti sabun atau bahkan air.

Individu yang tangannya kerap terdedah kepada air, seperti pendandan rambut, pelayan bar, dan pekerja penjagaan kesihatan, sering mengalami dermatitis kontak bahan iritasi pada tangan mereka.

Faktor Risiko

Apa faktor risiko dermatitis kontak?

Terdapat pelbagai faktor risiko untuk dermatitis kontak
, seperti:

Pekerja penjagaan kesihatan dan klinik gigi

Tukang besi

Pekerja buruh

Pendandan rambut dan ahli kosmetologi

Mesin layan diri

Penyelam skuba atau perenang, disebabkan oleh getah pada topeng buka atau gogel

Tukang cuci

Tukang kebun dan pekerja pertanian

Tukang masak dan individu yang berkerja dengan makanan

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit dermatitis sentuh didiagnosis?

Hubungi doktor anda jika simptom-simptom yang anda alami menjadi teruk atau masih tidak bertambah baik.

Doktor anda akan mengambil sejarah perubatan yang teliti dan memeriksa kulit anda.

Soalan-soalan yang mungkin akan ditanya termasuklah:

Bilakah pertama kali anda menyedari simptom-simptom tersebut?

Apakah yang akan membuat simptom anda menjadi bertambah baik atau buruk?

Adakah anda pergi mendaki gunung sebelum ruam berlaku?

Apakah produk yang anda guna pada kulit ansa setiap hari?

Apakah bahan kimia yang selalu bersentuhan dengan anda setiap hari?

Apakah pekerjaan anda?

Doktor anda akan merujuk anda kepada pakar alahan atau ahli dermatologi bagi
mengenal pasti punca dermatitis kontak
.

Pakar ini akan melakukan ujian alahan yang dipanggil ujian tampal.

Ujian ini melibatkan tampalan kecil pada kulit anda yang mendedahkan anda kepada bahan alahan.

Jika kulit anda menunjukkan reaksi, pakar alahan akan dapat menentukan punca dermatitis kontak anda.

Bagaimana pesakit dermatitis sentuh dirawat?

Jika langkah penjagaan di rumah tidak mengurangkan tanda dan simptom anda, doktor mungkin akan mempreskripsi ubat. Contoh termasuklah:

Krim atau minyak steroid. Krim atau minyak yang disapu secara topikal ini dapat membantu mengurangkan ruam Dermatitis Sentuh. Steroid topikal boleh disapu satu atau dua kali sehari selama dua hingga empat minggu.

Ubat-ubat oral. Bagi kes yang teruk, doktor anda akan mempreskripsi kortikorsteroid oral bagi mengurangkan keradangan, antihistamin bagi melegakan kegatalan, atau antibiotik bagi melawan jangkitan bakteria.


Bagaimanakah Autisme Didiagnosis?

Autisme semakin menjadi lebih biasa dalam kalangan kanak-kanak di seluruh dunia. Sebaik sahaja kanak-kanak didiagnosis dengan autisme, mereka harus menjalani hidup dengannya. Walau bagaimanapun, rawatan awal dapat membantu menjadi lebih baik. Untuk pengurusan yang berjaya, autisme harus didiagnosis secepat mungkin. Dan jika anda tertanya-tanya bagaimana ia disahkan, baca artikel tersebut.

Diagnosis autisme untuk kanak-kanak

Mendiagnosis autisme boleh menjadi sukar. Walau bagaimanapun, melakukan diagnosis awal dapat membantu ibu bapa memahami keperluan anak mereka dan memberikan sokongan dan penjagaan yang tepat.

Bercakap dengan doktor

Sekiranya anda mempunyai anak autisme, bercakap dengan doktor terlebih dahulu. Anda perlu membuat temujanji dengan doktor yang berpengalaman dalam bekerja dengan kanak-kanak autistik. Bawa buku harian tingkah laku anak anda semasa temujanji. Jangan lupa perhatikan tingkah laku yang membuat anda berfikir bahawa anak anda autistik.

Saringan

Sekiranya anak anda belum bersekolah, doktor mungkin menjalankan ‘M-chat’ (senarai semak yang diubahsuai untuk autisme pada kanak-kanak). Doktor akan melihat tingkah laku dan perkembangan anak anda, tanyakan kepadanya soalan, atau bercakap dan bermain dengannya untuk melihat bagaimana anak anda bercakap, berkelakuan, bergerak, bertindak balas, dan belajar.

Anak anda (dan kanak-kanak lain yang tidak disyaki autistik) hendaklah disaring pada 9 bulan, 18 bulan, 24 bulan, 30 bulan. Kadang-kadang, mereka mungkin memerlukan lebih banyak ujian saringan jika doktor mengesyorkannya.

Sekiranya doktor menyedari sebarang tanda masalah dengan anak anda, penilaian akan dilakukan.

Penilaian

Pakar (ahli pediatrik perkembangan, ahli saraf kanak-kanak, ahli psikologi kanak-kanak atau psikiatri) akan menanyakan beberapa soalan mengenai kesihatan, tingkah laku dan kesihatan anak anda. Doktor juga akan menyemak pendengaran dan penglihatan anak anda. Ujian neurologi, ujian genetik dan ujian perubatan lain boleh disyorkan. Dalam sesetengah kes, anda dan anak anda boleh diminta menghadiri beberapa siri temujanji dan temuduga perkembangan, tingkah laku, kemahiran dan aktiviti anak anda dapat dipantau.

Diagnosis autisme untuk orang dewasa

Pernahkah anda tertanya-tanya jika anda autistik? Terdapat beberapa ujian autisme dalam talian tetapi tiada satu pun daripadanya mampu memberi anda hasil yang tepat. Anda perlu berjumpa doktor untuk memahami dengan teliti.

Mendapatkan diagnosis autisme boleh membantu anda memahami mengapa anda mengalami kesukaran, apa yang anda boleh lakukan untuk mereka, dan bagaimana anda boleh mendapat sokongan dan penjagaan yang betul.

Bercakap kepada doktor

Jika anda atau keluarga atau rakan anda berfikir bahawa anda adalah autistik, dapatkan doktor dipercayai yang berpengalaman dalam bekerja dengan orang autistik. Anda akan mempunyai temuduga pendek dengan doktor anda. Jelaskan kepadanya mengapa anda atau orang lain fikir anda boleh menjadi autistik. Sebagai contoh, anda mungkin menghadapi masalah untuk menyatakan perasaan dan pemikiran anda, berkomunikasi dengan orang lain, menggunakan imaginasi anda.

Penilaian

Semasa penilaian anda, profesional penjaga kesihatan (ahli terapi pertuturan dan bahasa, doktor, ahli terapi pekerjaan) akan berusaha untuk melihat bagaimana anda berkelakuan dalam situasi sosial, mengetahui tentang zaman kanak-kanak dan sejarah perubatan, serta kehidupan dan pekerjaan anda. Selepas penilaian, jika anda didiagnosis dengan autisme, profesional penjagaan kesihatan boleh menasihati anda untuk menghadiri temujanji lebih lanjut untuk persediaan langkah seterusnya.

Diagnosis awal dapat membantu kanak-kanak autistik mendapatkan rawatan yang tepat pada waktu yang tepat. Dengan penjagaan yang betul, kanak-kanak dapat mempelajari kemahiran baru dan meningkatkan keupayaannya berfungsi untuk menangani masalah mereka.


Tuala Wanita Tingkatkan Risiko Kanser Dan 5 Masalah Ini, Betul Ke? Ini Jawapan Pakar!

Bila datang haid, sudah tentulah penggunaan tuala wanita diperlukan. Tetapi ada dakwaan yang mengatakan kesan pakai pad terlalu lama boleh mendatangkan bahaya, nak guna apa ni? Tapi boleh percaya ke?

Untuk mendapatkan lebih banyak info tentang Kesihatan Wanita, sila dapatkannya
di sini.

Kesan pakai pad terlalu lama

Secara purata, seorang wanita akan menggunakan lebih daripada 12,000 pad sanitasi selama beberapa dekad sepanjang mengalami haid.

Tetapi yang menjadi persoalan, adakah penggunaannya selamat untuk tempoh jangka masa panjang?

Tuala wanita atau nama lainnya pad sanitasi boleh dikatakan satu keperluan dan
pilihan utama bagi setiap wanita apabila tibanya haid, berbanding tampon dan
menstrual cup
. Ini kerana ia mudah digunakan – pakai buang – malah harganya berpatutan.

Tetapi ada dakwaan yang mengatakan penggunaan pad sanitasi ini boleh mendatangkan bahaya kepada kesihatan diri. Antaranya:

1. Kemandulan dan kecacatan pada janin

Darah haid sememangnya mendatangkan bau yang tidak menyenangkan. Oleh sebab itu, ada sesetengah pad sanitasi yang ditambah dengan
bahan pewangi
 dan aroma bagi membantu menghilangkan bau.

Tetapi ada yang mendakwa bahawa bahan tersebut
boleh mengganggu perkembangan embrio di mana ia menjejaskan kesuburan anda
. Benarkah?

2. Racun berbahaya kesan pakai pad terlalu lama

Pad sanitasi jenis kapas dikatakan lebih berbahaya berbanding pad yang diperbuat daripada gel.

Ini kerana kapas, yang diproses dalam kilang kapas mengandungi racun perosak
 dan herbisida. Apabila ia digunakan di atas pad sanitasi, ia akan memasuki saluran darah dan menjejaskan organ dalaman anda. Biar betul!

3. Kanser

Ini merupakan satu dakwaan yang paling menakutkan.

Penggunaan pad sanitasi ini dikatakan boleh mengembangkan kecenderungan untuk
menghidapi risiko kanser,
 apabila digunakan untuk tempoh yang panjang.

Ini kerana dikatakan pad ini mengandungi BPA dan bahan kimia lain
. Kegunaan jangka masa panjang boleh menyebabkan bahan berbahaya ini memasuki badan dan menjejaskan sistem pembiakan.

Sabar. Jangan gelabah. Itu semua adalah dakwaan yang mengatakan bahawa pad sanitasi adalah bahaya. Tetapi adakah ia sahih atau sekadar kepercayaan yang tidak tepat?

Baca juga:

Kesan pakai pad terlalu lama tidak tepat

Berdasarkan perkongsian di laman
Facebook
peribadi seorang doktor pakar perubatan keluarga dan Pengerusi Majlis Penasihat Pertubuhan Amal Perubatan Ibnu Sina Malaysia (PAPISMA), Dr Suhazeli Abdullah, setakat ini
punca yang terbukti penyebab kanser pangkal rahim wanita
 adalah
kuman Human Papiloma Virus (HPV)
.

Kenyataan mengatakan bahan kimia Dioxin yang terdapat dalam tuala wanita sebagai punca kanser adalah tidak tepat.

Ini kerana manusia terdedah kepada dioxin setiap hari. Malahan
Food and Drug Administration
 (FDA) melaporkan 90% makanan yang diambil seperti
produk tenusu
, ikan, daging dan kerang terdedah kepada dioxin.

Kajian dari Jepun

Menurut Dr Suhazeli, pad sanitasi dan
tampon kegunaan wanita
 selalu dijadikan contoh bahaya dioxin. Dan isu ini sudah tentu menimbulkan ketakutan kepada wanita.

Walau bagaimanapun, beliau menjelaskan terdapat kajian yang dilakukan oleh penyelidik dari Jepun mengenai isipadu pendedahan dioxin harian wanita yang menggunakan pad sanitasi.

Hasil kajian menganggarkan wanita terdedah dengan dioxin antara 0.000024–0.00042 pg TEQ/kg/d. Bagi menyatakan paras bahaya dioxin dari tuala wanita atau seumpamanya, paras yang minimum adalah 0.7 pg TEQ/kg/d.

Ini bermakna wanita yang terdedah dengan dioxin dalam pad sanitasi selama ini terlalu rendah berbanding dengan kriteria berbahaya yang disahkan oleh standard antarabangsa.

Ia peratusan yang terlalu kecil untuk menyebabkan risiko bahaya.

Selamat digunakan

Jadi kesimpulan yang mudah, kesan
pakai pad
 terlalu lama tidak tepat dan penggunaan tuala wanita adalah selamat. Maka anda tidak perlu bimbang untuk menggunakannya.

Jika masih ada keraguan, anda mempunyai pilihan untuk menggunakan kaedah tradisional atau menggunakan
menstrual cup
. Pilihan di tangan anda!


Ini Manfaat Asid Folik Buat Wanita, Yang BELUM KAHWIN Pun Kena Ambil!

Tahukah anda, asid folik bukan hanya diambil ketika hamil, tetapi vitamin ini juga perlu diamalkan oleh wanita belum mengandung dan yang belum berkahwin.

Asid folik ialah
 sejenis Vitamin B
 yang penting untuk tumbesaran bayi ketika mengandung.

Bayi memerlukan asid folik bagi tujuan tumbesaran. Pengambilan asid folik juga boleh mengelakkan bayi daripada mengalami kecacatan pada otak dan juga tulang belakang (kecacatan tiub neural).

Jika anda pernah mengandung, maka anda pasti sudah tidak asing lagi dengan asid folik.

Namun, tahukah anda bahawa pengambilan asid folik tidak terhad kepada wanita mengandung sahaja?
Malah, lelaki juga perlukan asid folik!

Bagi wanita mengandung,
pengambilan asid folik adalah penting untuk kedua-dua ibu dan juga bayi dalam kandungan.

Wanita yang ingin dan belum mengandung perlu ambil asid folik sebanyak 400 mg selama sekurang-kurangnya 12 minggu pertama kehamilan.

Untuk mendapatkan lebih banyak info tentang Kesihatan Wanita, sila dapatkannya
di sini.

Saya belum mengandung, perlukah saya ambil asid folik?

Sebenarnya, semua wanita disarankan mengambil asid folik walaupun tidak bercadang untuk mengandung dalam masa terdekat!

Kesedaran dalam pengambilan asid folik bagi kalangan wanita muda masih lagi rendah. Menurut sebuah kajian yang dijalankan di Korea terhadap wanita berusia 19 – 45 tahun, 7 daripada 10 wanita tahu dan pernah dengar mengenai asid folik.

Namun, hanya 2 orang sahaja yang faham tentang fungsi sebenar asid folik untuk melawan kecacatan janin semasa mengandung.

Walaupun mereka faham tentang kebaikan asid folik, hanya 1 dari 10 wanita sahaja yang benar-benar mengamalkan pemakanan suplemen asid folik secara konsisten.

Wanita yang berumur 19 – 24 tahun yang belum berkahwin juga mempunyai kesedaran yang lebih rendah mengenai asid folik. Golongan ini jarang mengambil supplemen asid folik, mungkin kerana kurang kesedaran terhadap kepentingan vitamin ini.

Selain itu,
pengambilan asid folik juga terbukti untuk mengurangkan risiko sakit jantung
, strok dan juga sebahagian jenis kanser.

Bila saya perlu ambil asid folik?

Wanita perlu mengambil suplemen asid folik atau makan makanan yang kaya dengan asid folik bermula dari sekarang hinggalah 12 minggu pertama kehamilan.

CDC juga menggalakkan wanita untuk mengambil asid folik sebelum dan semasa kehamilan supaya kecacatan pada otak dan tulang belakang bayi dapat dielakkan.

Dos yang disarankan ialah sebanyak 400 mg kepada semua wanita yang boleh mengandung.

Sebanyak 40% daripada kehamilan di seluruh dunia adalah tidak dirancang. Oleh itu, pengambilan awal asid folik akan membantu para ibu untuk mencapai tahap folat yang mencukupi untuk tumbesaran bayi.

Tambah lagi, kecacatan tulang belakang dan otak bayi boleh berlaku seawal 3 – 4 minggu kehamilan iaitu sebelum kebanyakan wanita tahu bahawa dia sedang mengandung.

Sebab itulah penting untuk wanita mengambil asid folik walaupun masih belum mengandung!

Jika anda tidak pernah mengambil asid folik sebelum hamil, maka anda disarankan untuk segera makan suplemen ini setelah anda tahu anda hamil.

Dos untuk wanita hamil ialah sebanyak 500 – 600 mg, mengikut situasi dan juga keadaan ibu ketika mengandung.

Walau bagaimanapun, kami sarankan untuk para ibu mengandung mendapatkan konsultasi daripada doktor kerana keperluan setiap ibu mungkin berbeza-beza mengikut situasi.

Belum mengandung, tapi bagaimana saya boleh dapatkan amaun asid folik yang mencukupi?

Ada 3 cara untuk anda mendapatkan asid folik yang mencukupi bagi keperluan tubuh badan anda:

Makan makanan yang kaya dengan asid folik

Makanan seperti sayur-sayuran yang berdaun gelap (sawi dan bayam)

Brokoli, kubis, kubis bunga, asparagus

Buah-buahan seperti buah oren, nanas, pisang dan betik

Ambil suplemen yang mengandungi 400 mg asid folik

Makan makanan yang diperkaya dengan asid folik seperti nasi, pasta ataupun roti yang diperkaya dengan asid folik

Jika anda sedang mengandung, adalah agak mustahil untuk anda mendapatkan asid folik yang mencukupi hanya daripada diet anda.

Oleh itu, anda haruslah mengambil suplemen untuk memenuhi keperluan asid folik anda setiap hari.

Kesimpulan

Pengambilan asid folik adalah penting bagi semua wanita. Walaupun anda belum mengandung atau tidak berkahwin, asid folik ada banyak kebaikan lain seperti mengurangkan risiko sakit jantung dan kanser.

Selain itu, pengambilan asid folik ketika mengandung juga dapat mempengaruhi kecerdasan anak. Jika diambil secara konsisten sewaktu mengandung,
asid folik mampu meningkatkan keupayaan anak menguasai bahasa.

Pengambilan asid folik secara berkala juga dapat
meningkatkan kesuburan wanita.

Penting untuk wanita zaman sekarang faham akan kepentingan mengambil asid folik pada usia muda. Oleh itu, kesedaran perlulah dipupuk seawal usia remaja lagi.

Jangan tunggu sehingga anda mengandung baru mahu mengambil suplemen asid folik. Lebih baik sediakan payung sebelum hujan ya!


Bayi Kena Pakai Topeng Muka Elak COVID-19? Ini Yang Ibu Bapa Perlu Tahu

Untuk mendapatkan lebih banyak info tentang coronavirus di Malaysia, sila dapatkannya
di sini
.

Perbuatan
 mencuci tangan dengan air dan sabun
 serta
jarak sosial adalah senjata utama bagi melawan wabak COVID-19
 yang sedang melanda dunia kini.

Namun, peperangan melawan pandemik ini akan jadi sukar jika hanya menggunakan senjata sahaja.

Kita juga memerlukan perisai yang boleh melindungi dari ancaman virus korona baharu ini.

Berikut adalah statistik kes terkini di negara kita:

[covid_19]

Perisai yang diperkatakan itu adalah topeng muka, yang sepatutnya dipakai setiap kali keluar dari rumah dan berada dalam komuniti.

Persoalannya, bagaimana pula dengan golongan bayi? Adakah si manja juga perlu menggunakannya?

Artikel berkaitan:

Kanak-kanak perlu pakai topeng muka!

Tahukah anda, golongan kanak-kanak juga perlu pakai topeng muka!

Menurut Pusat Kawalan Penyakit Berjangkit (CDC), kanak-kanak yang berusia 2 tahun dan ke atas perlu menggunakan
 face mask
 setiap kali berada dalam komuniti.

CDC turut menegaskan agar ibu bapa menyediakan topeng muka yang diperbuat dari kain sama ada dibeli atau dibuat sendiri agar si kecil selesa memakainya.

Topeng muka N-95 dan pembedahan yang selalu digunakan oleh doktor itu tidak disarankan untuk kanak-kanak
.

Dr. Deborah Gilboa, Pakar Kanak-kanak menyatakan, perkara ini penting kerana
golongan kanak-kanak sangat berisiko tinggi dijangkiti dan menyebarkan COVID-19.

Golongan lain yang berisiko tinggi seperti di bawah:

Ini kerana mereka mungkin belum cakna mengenai langkah kebersihan dan kesihatan yang perlu diamalkan seperti mencuci tangan dan jarak sosial.

Mereka juga kerap menyentuh muka sendiri yang merupakan satu
taboo
pada waktu penyebaran virus korona baharu ini.

Anda mungkin berminat untuk membaca:

16x Pegang Muka Sendiri Dalam Sehari, Ia Mungkin Punca Jangkitan COVID-19!

Si Kecil Suka Pegang Muka? Ajar 5 Taktik Mudah Elak Sentuh Wajah, Pasti Anak Ikut

Topeng muka bayi, perlu atau tidak?

Jadi, kita sudah tahu bahawa golongan kanak-kanak yang berusia 2 tahun dan ke atas perlu menggunakan topeng muka.

Persoalannya, bagaimana pula dengan golongan bayi?

Menurut CDC lagi, golongan kanak-kanak yang berusia 2 tahun ke bawah atau bayi khususnya TIDAK PERLU menggunakan topeng muka.

Ini adalah sebabnya:

Saluran pernafasan bayi adalah lebih kecil berbanding individu dewasa

Penggunaan topeng akan meningkatkan risiko sesak nafas

Mereka mungkin masih belum pandai untuk menanggalkan topeng atau meminta tolong sekiranya sukar untuk bernafas

Mereka mungkin akan berasa rimas lalu cuba mencabut topeng lantas menyentuh muka

Tidak wujud topeng N95 yang dibuat khas untuk golongan kanak-kanak berusia bawah 2 tahun

Dalam erti kata yang lebih mudah, topeng muka bayi adalah tidak perlu.

Ini dipersetujui oleh Dr Jamie Macklin, seorang pakar pediatrik yang menyatakan bayi atau kanak-kanak berusia 2 tahun ke bawah tidak perlu menggunakan topeng muka.

“Kanak-kanak berusia 2 tahun ke bawah serta bayi mempunyai saluran udara yang lebih kecil berbanding orang dewasa.

Maka bernafas melalui topeng mungkin agak sukar bagi mereka. Kesannya, ia boleh mengakibatkan mereka mengalami sesak nafas,’ ujarnya.

Apa yang boleh dilakukan untuk melindungi bayi?

Kita sudah tahu hanya golongan kanak-kanak berusia 2 tahun ke atas perlu memakai topeng muka dan bayi tidak perlu.

Jadi, bagaimana untuk memastikan si kecil kekal selamat dari COVID-19 ini?

Di Thailand, bayi yang baru lahir semasa pandemik ini dipakaikan dengan
face shield.

Ia berupa alat pelindung muka yang digunakan oleh pekerja sektor perkilangan.

Pendekatan ini pertama kali digunakan di Praram 9 Hospital di Bangkok, bertujuan melindungi bayi dari virus korona baharu ketika dalam perjalanan dari hospital ke rumah mereka.

Ya, ia adalah cara yang wajar dicontohi seantero dunia kini!

Pun begitu, adalah
mustahil untuk si kecil dipakaikan face shield ini tatkala berada di rumah bukan?

Oleh itu, lindungilah bayi anda dengan cara begini:

Hadkan sentuhan terhadap bayi

Jangan bawa bayi keluar dari rumah

Jika boleh, selimutkan bayi (cuma jangan tutup muka untuk membolehkan mereka bernafas dengan baik)

Ibu bapa atau penjaga perlu mencuci tangan sebelum menyentuh bayi

Elakkan anak-anak anda yang lain dari menyentuh bayi

Kerap bersihkan bayi

Akhir kata, jangan hanya fokus kepada si kecil anda sahaja ya?

Anda sebagai individu dewasa juga berisiko dijangkiti COVID-19 jika tidak mengamalkan langkah kebersihan dan kesihatan yang sewajarnya.

Paling penting, sentiasa
kekal duduk di dalam rumah dan patuhi Perintah Pergerakan Kawalan
. #stayathome

[mc4wp_form id=’115319″]

#HelloHealthGroup, #HelloDoktor, #HelloHealthCoronaVirus


Trimester Terakhir Paling Mencabar? Jumpa Doktor Segera Jika Berlaku 5 Perkara Ini!

Setelah melalui
trimester pertama dan trimester kedua
, maka ibu hamil akan beralih pula pada fasa yang terakhir iaitu kandungan trimester 3 kehamilan.

Ramai ibu hamil yang mungkin akan kata bahawa ia merupakan fasa yang paling sukar ekoran tarikh untuk bersalin itu sudah sangat dekat.

Tidak kurang juga ada yang akan kata bahawa ketika kehamilan 38 minggu perut sering mengeras selain beberapa lagi petanda yang lain.

Khas buat anda yang sedang
 mengandung pada trimester terakhir
, ayuh bersama kita ikuti artikel ini dengan lebih mendalam lagi!

Untuk mendapatkan lebih banyak informasi tentang Kehamilan, anda boleh klik
di sini.

Apa itu kandungan trimester 3?

Umum mengetahui bahawa
proses kehamilan buat wanita
 dengan janin yang sempurna akan berlangsung selama 40 minggu.

Kemudian, proses ini akan dibahagikan pada  3 trimester yakni trimester pertama, kedua dan ketiga.

Kandungan trimester 3 atau sering dirujuk sebagai trimester terakhir ini merangkumi minggu 28 hingga 40 kehamilan sebelum ibu hamil bersalin.

Ia merupakan
 trimester kehamilan yang paling mencabar
secara fizikal dan mental kerana akan berlaku banyak perubahan pada ibu dan janin.

Ini kerana janin yang wujud dalam kandungan ibunya akan membesar dengan sepenuhnya lantas menyebabkan perut sering mengeras.

Selain itu juga, terdapat banyak lagi
 perubahan yang mungkin akan berlaku
 pada si ibu pada ketika ini sebelum mereka melahirkan anak.

Apa yang berlaku di trimester ketiga ini?

Bukan sahaja kehamilan 38 minggu
perut sering mengeras buat si ibu
, malahan ada banyak lagi perubahan yang bakal berlaku termasuklah:

Badan rasa sakit dan banyak bengkak

Pergerakan bayi sangat aktif

Kerap ke tandas untuk membuang air

Rasa resah dan gelisah untuk bersalin

Kesukaran untuk tidur

Payudara membesar dan membengkak

Berlaku kontrasi rahim
(Braxton-Hicks)

Simptom-simptom di atas ini boleh dianggap sebagai sesuatu yang normal, namun segera berjumpa doktor sekiranya berlaku
tanda bahaya kehamilan trimester 3
 berikut:

Kontraksi berlebihan dan berterusan

Pendarahan pada faraj

Pembengkakan yang teruk

Penurunan berat badan

Janin tidak aktif

Buat janin dalam perut pula, ia merupakan ketika di mana mereka sudah mempunyai tulang yang sempurna dan mula membuka matanya.

Pada sekitar minggu ke 36, bayi sepatutnya berada
dalam posisi kepala ke bawah
 dan jika tidak, doktor mungkin akan mencuba untuk memusingkannya.

Sebagai alternatif, doktor mungkin akan mencadangkan ibu hamil agar melakukan pembedahan Caesarean (C-Section) untuk bersalin nanti.

Pada sekitar minggu ke 37,
bayi akan matang sepenuhnya
dan organ badan akan berfungsi menandakan ia sudah bersedia untuk lahir.

Pemeriksaan dengan doktor

Tanpa mengira trimester pertama, trimester kedua atau kandungan trimester 3,
 semua ibu hamil perlu kerap
 berjumpa doktor untuk memeriksa kandungan mereka.

Pada trimester terakhir kehamilan ini, anda mungkin perlu lebih kerap berbincang dan berkonsultasi dengan doktor kerana
 tarikh kelahiran sudah dekat
.

Sekitar minggu ke 36, doktor mungkin akan menjalankan ujian Group B strep test untuk mengesan kewujudan bakteria yang berbahaya buat anda dan bayi.

Selain itu, doktor juga mungkin akan menjalankan pemeriksaan faraj bagi memastikan serviks anda lebih nipis dan lembut sebelum
due date
tiba kelak.

Jika terdapat sebarang
masalah lain berkaitan kehamilan
 atau kesihatan tubuh badan anda, sila segera dapatkan nasihat doktor tentangnya.

Kekalkan tahap kesihatan anda

Bagi memastikan proses kehamilan
 itu kekal normal, sempurna dan berjaya, si ibu perlu sentiasa berada pada tahap kesihatan yang terbaik.

Dalam usaha mencapai hasrat itu, ada beberapa perkara yang ibu dengan kandungan trimester 3 perlu buat & elak untuk memastikan kesihatan anda dan juga bayi.

Berikut adalah perkara ibu hamil perlu buat:

Terus mengambil vitamin pranatal

Kekal aktif kecuali badan terlalu sakit dan bengkak

Buat
senaman untuk kuatkan otot pelvik

Makan diet yang tinggi
 buah, sayur, protein dan serat

Makan kalori yang cukup (sekitar 300 berbanding biasa)

Minum air kosong dengan lebih banyak

Cuba untuk lebih banyak berjalan dari berehat

Pastikan gigi dan gusi kekal sihat

Dapatkan rehat dan tidur dengan cukup

Berikut adalah perkara ibu hamil perlu elak:

Menghisap rokok

Meminum alkohol

Meminum kafein

Menyalahgunakan dadah

Senaman yang
melibatkan tekanan pada perut

Makanan laut mentah dan tinggi merkuri

Produk tenusu yang tidak dipasteur

Daging yang diproses

Najis haiwan peliharaan

Perjalanan yang jauh
melibatkan sebarang jenis kenderaan

Ubatan tertentu seperti isotretinoin, acitretin, thalidomide dan ACE inhibitors

Untuk mendapatkan lebih banyak informasi tentang cara kekal sihat semasa kandungan trimester 3, sila lebih kerap berjumpa doktor untuk dapatkan nasihat.

Persediaan bersalin semasa kandungan trimester 3

Seperti mana yang kami telah nyatakan di atas tadi, kandungan trimester 3 atau trimester terakhir ini adalah fasa sebelum ibu hamil melahirkan anak.

Disebabkan itu, adalah sangat penting untuk kalian melakukan persediaan dengan lebih awal bagi
memastikan proses bersalin
 kelak lebih mudah dan lancar.

Terdapat beberapa perkara dalam senarai semak yang ibu hamil perlu tahu iaitu:

Mengunjungi kelas pranatal untuk belajar tip, trik dan
teknik untuk bersalin

Mencari ahli keluarga, saudara atau teman yang boleh menjaga anak lain anda

Memasak makanan yang boleh dibeku dan dimakan

Menyediakan nombor telefon kecemasan buat isi rumah

Memastikan rumah anda berada pada keadaan yang selamat

Menyediakan segala barangan untuk bermalam di wad

Memastikan jalan dan kenderaan terbaik untuk ke hospital

Memasang kerusi khas bayi
 pada kenderaan anda

Membeli kereta sorong bayi
 yang berkualiti tingggi

Membeli pakaian, lampin dan segala barang keperluan bayi

Memohon cuti bersalin daripada majikan anda

Merancang pelan bersalin dengan doktor (ini termasuk siapa yang boleh berada dengan anda ketika bersalin,
prosedur hospital dan biaya insuran
)


Gula Tinggi Dalam Darah Tapi Tiada Diabetes? Gejala Ini Yang Dipanggil Prediabetes

Anda tahu tak apakah gejala prediabetes? Tapi sebelum itu, mari kita bincang secara lebih lanjut berkaitan dengan keadaan tersebut menerusi perkongsian dalam artikel ini.

Prediabetes bukanlah satu keadaan penyakit tetapi ia adalah tanda
amaran bahawa anda mungkin mempunyai diabetes jenis 2 dalam waktu terdekat kerana ia melibatkan tahap gula dalam darah yang tinggi.

Walaupun mempunyai gejala prediabetes dan berisiko untuk
 mempunyai diabetes jenis 2
dalam tempoh 10 tahun yang akan datang, namun anda masih dapat menghalang perkembangan tersebut daripada berlaku.

Berikut adalah beberapa maklumat yang mungkin dapat membantu anda dalam
mencegah diabetes.

Untuk mendapatkan lebih banyak info tentang Kencing Manis, sila dapatkannya
di sini.

Gejala prediabetes yang perlu diberi perhatian

Biasanya, pesakit tidak mempunyai gejala prediabetes atau tanda-tanda tertentu sehingga anda berada dalam keadaan diabetes yang serius.

Walau bagaimanapun,
acanthosis nigricans
 boleh menjadi isyarat awal. Ia adalah keadaan yang membuatkan kulit menjadi gelap sekitar  kawasan leher, ketiak, siku, lutut dan ruas buku jari.

Anda harus berjumpa doktor jika prihatin terhadap diabetes atau
sekiranya mengalami tanda-tanda diabetes jenis 2 seperti kerap kencing, keletihan dan penglihatan kabur.

Faktor risiko prediabetes?

Faktor risiko untuk prediabetes adalah serupa dengan diabetes jenis 2, termasuk berat badan berlebihan, mempunyai pinggang yang besar, gaya hidup yang tidak aktif, usia yang lebih tua, sejarah kencing manis dalam keluarga, kencing manis semasa hamil,
polycystic ovary syndrome
 dan kurang tidur.

Ujian mendiagnosis prediabetes

Prediabetes dapat dikesan dengan menggunakan ujian
Glycated hemoglobin
 (A1C), yang meneliti purata tahap gula dalam darah anda selama beberapa bulan yang lalu.

Ujian A1C boleh menjadi tidak tepat jika anda hamil atau mempunyai bentuk hemoglobin yang jarang (dikenali sebagai varian hemoglobin). Dalam kes tersebut, terdapat beberapa alternatif:

Fasting blood sugar test
. Dalam ujian ini, sampel darah akan diambil selepas anda berpuasa selama sekurang-kurangnya lapan jam atau semalaman

Oral glucose tolerance test
. Ujian ini direka khusus untuk wanita hamil.
Oral glucose tolerance test
 juga memerlukan anda untuk berpuasa.
 Anda akan mengambil
Fasting blood sugar test
, diikuti dengan minuman manis.
 Tahap gula darah anda akan diuji secara berkala selama beberapa jam.

Anda masih boleh menjauhkan diri daripada diabetes jenis 2 dengan mengamalkan gaya hidup sihat.

Selain itu, anda disyorkan untuk memastikan amalan diet yang seimbang, menurunkan berat badan yang berlebihan dan mula bersenam secara teratur serta berhenti merokok.

Sekiranya anda mempunyai tekanan
darah tinggi
atau masalah kolesterol, sila ambil ubat-ubatan seperti yang diarahkan doktor.